text:
बकिङ्घम प्यालेस
बकिङ्घम प्यालेस (अङ्ग्रेजी: Buckingham Palace) ब्रिटिश राजशाही कऽ लन्डन अवस्थित आधिकारिक निवास छी ।[१] वेस्टमिन्स्टर शहरमे स्थित ई राजमहल राजकीय आयोजना आ शाही आतिथ्यक केन्द्र छी । ई ब्रिटेन वासीसभक लेल राष्ट्रिय हर्षोन्माद आ सङ्कटकक समय चर्चाकें विषय रहल अछि ।
मूलतः बकिङ्घम हाउस कऽ रूपमे जानल जाए वला, ई भवन जे आजुक महलक महत्वपूर्ण भाग छी, सन् १७०३ मे बकिङ्घमक ड्युकक लेल एक एहन जगह पर बनायल गेल एक विशाल टाउन हाउस छल, जे कम सँ कम १५० वर्षधरि निजी स्वामित्वकें अधीन रहल छल । बादमे सन् १७६१[२] मे एकरा जर्ज तृतीय- महारानी चार्लोटक लेल एक निजी आवासक रूपमे अधिगृहित करि लेल गेल छल आ द क्विन्स हाउस कऽ नाम सँ जानल जाइत अछि । १९हम शताब्दीकें समयमे मुख्य रूपसँ वास्तुकार जन न्यास आ एडवर्ड ब्लोरद्वारा एक केन्द्रीय प्राङ्गणक अगल-बगल तीन बालकनी बनाए एकर विस्तार कएल गेल । अन्तत: सन् १८३७ मे महारानी भिक्टोरियाक शासनमे बकिङ्घम प्यालेस ब्रिटिश राजशाहीकें आधिकारिक शाही महल बनि गेल । अन्तिम पैग संरचनात्मक परिवर्तन १९हम शताब्दीक अन्त आ २०अम शताब्दीक शुरुआतमे कएल गेल जाहिमे पुर्व दिशाक ठीक आगाक भाग शामिल अछि, जतय ओ सुप्रसिद्ध बालकनी अछि, जतय सँ शाही परिवार पारम्परिक तौर पर बाहर रहल भीड़कें सम्बोधित करैत अछि । ओना तँ, महलक छोट गिर्जाघरकें द्वितीय विश्वयुद्धमे एक जर्मन बमद्वारा नष्ट करि देल गेल छल; याह कारण ई स्थान पर क्विन्स ग्यालेरी बनाएल गेल आ सन् १९६२ मे एकरा शाही सङ्ग्रहक कलाकृतिसभक प्रदर्शनीक लेल सार्वजनिक तौर पर खुला करि देल गेल छल ।
१९हम शताब्दीक आन्तरिक सजावटक मूल डिजाइन, जहिमे सँ बहुतेक आइयो देखल जाए सकैत अछि, एहिमे सर चार्ल्स लाङ कऽ सलाह पर चमकदार स्काग्लियोला आ बुलु आ गुलाबी ल्यापिसक व्यापक उपयोग शामिल अछि । किङ एडवर्ड सातमद्वारा एक बेल एपक क्रिम आ सोनगर रङ्गक मेल सँ आंशिक रूपसँ एकर पुन: सजावट करौलक । बहुतेक छोट-छोट स्वागत कक्षसभक सजावट चीनी रिजेन्सी शैलीमे ब्रिटेनक ब्रिटेन रोयल प्याभिलियन आ कार्लटन हाउससँ लाबल गेल फर्निचर आ फिटिङ्गस सँ करवाएल गेल । बकिङ्घम प्यालेसक गार्डन लन्डनक सभसँ पैग निजी गार्डन छी ।
राजकीय कक्ष, जकरा आधिकारिक आ राजकीय मनोरञ्जनक लेल प्रयोग कएल जाइत छल, गर्मी मौसमक समयमे महलक एक भागक रूपमे प्रदर्शनीक लेल प्रति वर्ष मुख्यतया अगस्त आ सितम्बरमे सार्वजनिक तौर पर खोलल जाइत अछि ।
इतिहास
स्थलक इतिहास
मध्य कालमे, बकिङ्घम प्यालेसक स्थान म्यानर अफ एबरीक एक भाग छल । एकर दलदल सतहकें ट्याबर्न नदीकें पानिसँ पटायल गेल छल, जे आइयो महलक अङ्गना आ दक्षिणी खण्डक नीचा बहैत अछि ।[३]ओ ठाम एक गाम आई क्रस विकसित भेल छल जतय नदी हेल केर पार करल जाए सकैत छल । एहि निर्माण क्षेत्रक स्वामित्व बहुतेक बेर परिवर्तन कएल गेल; एकर मालिकसभमे स्याक्सन कालक उत्तरार्धमे एडवर्ड द कनफेसर आ हुनकर महारानी पत्नी एडिथ अफ वेसेक्स आ नर्मन कन्क्वेस्टक बाद विलियम द कन्करर शामिल छल । विलियमद्वारा ई निर्माण क्षेत्र ज्योफरी द म्यान्डेभिलेकें दऽ देलक, जे एकरा वेस्टमिनिस्टर एबीकें भिक्षुसभक नाम वसीयत करि देल गेल छल ।[४]
सन् १५३१ मे हेनरी सातम एटन कलेजसँ सेन्ट जेम्सक अस्पताल (बादमे सेन्ट जेम्स प्यालेस)[५] कऽ अधिग्रहण केलक आ सन् १५३६ मे ओ वेस्टमिनिस्टर एबीसँ म्यानर अफ एबरीकें लऽ लेलक ।[६] ई हस्तान्तरणसभ बकिङ्घम प्यालेसक साइटकें विलियम द कन्कररद्वारा तकरीबन ५०० वर्ष पहिने एकरा छोडि देलाक बाद सँ पहिल बेर शाही हाथमे वापिस आनि देलक ।[७]
बहुतेक स्वामीसभ एकरा शाही जमिन्दारसभसँग लीज पर प्राप्त केनए छल आ एकर फ्रिहोल्ड १७हम शताब्दीक समय उन्मादी अनुमानसभक विषय बनि गेल छल । ताबे धरि पुरान गाम आई क्रस बहुत पहिने नष्ट भऽ गेल छल आ ई क्षेत्र ज्यादातर बेकार जमीनक रूपमे रहि गेल छल ।[८] पैसाक जरूरतक कारण जेम्स प्रथमद्वारा क्राउनक एक भागकें फ्रिहोल्डकें बेच देलक मुदा बाकी भागकें अपन अधिनमे राखलक जहिपर ओ रेशम उत्पादनक लेल एक ४ एकड (१६,००० मी२) मलबरी गार्डन स्थापित केलक । (ई आजुक समयमे महलक उत्तर पश्चिमी किनार पर अछि)।[९] एनार्किया एङ्लिकाना (१६४९) मे क्लिमेन्ट वाकर सेन्ट जेम्सक मलबरी गार्डनमे नव तैयार कएल गेल सोडोम्स आ स्पिन्ट्रिज कऽ सन्दर्भ दैत अछि, जहिसँ ई पता चलैत अछि की ई एक व्यभिचारक स्थान रहल होएत । अन्ततः १७हम शताब्दीक अन्तमे, प्रोपर्टी टाइकुन सर ह्यु औडलीसँ एकर वारिस पोता म्यारी डेभिसद्वारा एकर फ्रिहोल्ड विरासतक रूपमे प्राप्त करि लेल गेल ।[१०]
महलक स्थल पर बनल पूर्व मकान
गोरिङ हाउस
एहि निर्माण क्षेत्रक भितर पहिल मकान सम्भवतः सन् १६२४ कऽ अगल-बगल सर विलियम ब्ल्याकद्वारा तैयार कएल गेल छल ।[११] एकर दोसर मालिक लर्ड गोरिङ छल जे ब्ल्याकक मकानक विस्तार करि आजुक गार्डनकें ज्यादातर भागकें विकसित केलक, जकरा ओ समय गोरिङ ग्रेट गार्डनक रूपमे जानल जाइत छल ।[१२][१३]ओना तँ, ओ मलबरी गार्डनमे फ्रिहोल्ड प्राप्त करवाक लेल कोनो रुचि नै देखेनए छल । सन् १६४० मे गोरिङ कऽ नाम एक अज्ञात दस्तावेजमे किङ चार्ल्स प्रथमक लन्डन भाग जाए सँ पहिने, जतय कानूनी दण्डक लेल एकर आवश्यकता छल, ग्रेट सिलकें पास करवाबैमे असफल रहल ।[१४] याह ओ महत्वपूर्ण चूक छल जे किङ जर्ज तृतीयकें अधीन ब्रिटिश शाही परिवारकें एकर फ्रिहोल्ड प्राप्त करैमे सहायता केलक ।[१५]
अर्लिङ्गटन हाउस
अदूरदर्शी गोरिङद्वारा अपन मकान महसुलमे चूक केनए छल,[१६] जखन सन् १६७४ मे एकरा जलाए देल गेल छल, अर्लिङ्गटन क पहिल अर्ल, हेनरी बेनेटद्वारा महलकें प्राप्त कएल गेल आ एहिमे बैसे लागल छल, जकरा आब गोरिङ हाउस क नाम सँ जानल जाइत अछि ।[१३] आगुक साल-आजुक महलक दक्षिणी खण्डमे ई निर्माण क्षेत्रमे अर्लिङ्गटन हाउस बनाए खड़ा कएल गेल आ एकर फ्रिहोल्ड सन् १७०२ मे खरिदल गेल ।[१३]
बकिङ्घम हाउस
ओ मकान जे वर्तमान महलक वस्तुकलाक एक महत्वपूर्ण भाग छल एकरा सन् १७०३ मे पहिल ड्यूक फ बकिङ्घम आ नर्मनबाई क लेल विलियम विन्डे क डिजाइनसँग तयार कएल गेल छल । जे शैली चुनल गेल ओ एक पैग, दुई छोट फल्याकिङ सर्भिस खण्ड सहित तीन मञ्जिला केन्द्रीय ब्लक छल ।[१७] अन्ततः बकिङ्घम हाउसकें बकिङ्घम क वारिस, सर चार्ल्स शेफिल्डद्वारा सन् १७६१[२]मे जर्ज तृतीयकें २१,००० पाउन्ड[१८] (£२१,०००) मे बेच देल गेल जे स्रोतक अनुसार £Error when using &#१२३;&#१२३;Inflation&#१२५;&#१२५;:
&#१२४;index&#६१;UK (parameter १) not a recognized index. छी । २०२२[१९]
अपन दादा जर्ज द्वितीय जका, जर्ज तृतीय मलबरी गार्डनक भाग नै बेचवाक निर्णय केलक, जहिसँ शेफिल्ड ई निर्माण क्षेत्रक सम्पूर्ण फ्रिहोल्ड प्राप्त करैमे नाकाम रहल । जखन शेफिल्डद्वारा बकिङ्घम हाउसकें बेचल गेल तखन ई शाही परिवारकें हाथमे आबि गेल ।
महारानीक घरसँ महलधरि
ई मकानकें विशेषरूप सँ क्विन चार्लोटक लेल- जकर १५ बच्चासभमे सँ १४ एतय जन्म लेनए छल, मूलतः एक निजी सम्पति समझल गेल छल आ एकरा द क्विन्स हाउस[२०] कऽ नामसँ जानल जाइत छल । सेन्ट जेम्स प्यालेस आधिकारिक आ समारोहसभक लेल शाही निवास रहि गेल छल ।[२१]
ई निर्माणक जीर्णोद्धार सन् १७६२ मे आरम्भ भेल छल ।[२२] सन् १८२० मे राजगद्दी पर बैठलाक बाद जर्ज छठमद्वारा एकरा छोट आरामदायक स्वरूपमे बनेवाक विचार करि पुनरोद्धार कार्यकें आगा बढाएल गेल । जखन ई कार्य प्रगति पर छल, सन् १८२६ मे महराजाद्वारा अपन वास्तुकार जन न्यासक सहायतासँ मकानकें एक महलमे रूपान्तरित करवाक निर्णय केलक ।[२३] किछ अन्तिम सजवाटक्ल कार्य कार्ल्टन हाउससँ स्थानान्तरित करि एतय लाबल गेल आ बाकीकें फ्रान्सक क्रान्तिकें बाद फ्रान्ससँ किनल गेल ।[२४] बाहरी भागकें जर्ज चतुर्थकें पोसन्दकें फ्रान्सेली नियो क्लासिकल प्रभावमे डिजाइन कएल गेल । जीर्णोद्धार कार्यसभक लागत बहुत तेजीसँ बढल आ सन् १८२९ धरि न्यासक डिजाइनकें व्यापक स्वरूपक परिणाम स्वरूप हुनकर वास्तुकारक रूपमे हुनका हटाएल जाए पर बाध्य करि देलक । सन् १८३० मे जर्ज चतुर्थक मृत्यु पर, हुनकर छोट भाई विलियम चतुर्थद्वारा हुनकर कामकें पूरा करवाक लेल एडवर्ड ब्लोरक सेवा प्राप्त केलक ।[२५][२६] एक समय, सन् १८३४ मे रहल नेमशेक कऽ आगि सँ नष्ट भऽ गेलाक बाद, विलियमद्वारा महलकें संसद कऽ नव मकानसभमे परिवर्तन करवाक विचार कएल गेल ।[२७]
महाराजक घर
बकिङ्घम प्यालेस अन्तत: सन् १८३७ मे महारानी भिक्टोरिया[२८] कऽ गद्दी पर बैठवाक बाद, जे एकर बनि तैयार होमए सँ विलियम चतुर्थ कऽ मृत्यु कऽ बाद हुनकर उत्तराधिकारीक रूपमे एतय निवास कएनिहार पहिल सम्राज्ञी छल, प्रमुख शाही निवास बनि गेल ।[२९] जतय राजकीय कक्षसभक रङ्ग आ गिल्टक साथ छेड़छाड़ कएल गेल छल, नव महलक जरूरी चीजसभ किछ हद धरि कम आरामदायक छल । एक चीज जकर बारेमे कहल गेल छल की एकर चिमनीसँ एतेक धुंआ निकलैत छल की आगिके बुतबैत पडैत छल आ याह रुपेण प्राङ्गणमे बरफ कऽ फुहार आबैत छल ।[३०] भेन्टिलेसन एतेक खराब छल की भितर कक्षसँ गन्ध आबैत छल आ जब ग्यास ल्याम्प लगवैक निर्णय कएल गेल, तँ निचलका मञ्जिला पर ग्यास तैयार करवाक गम्भीर चिन्ता उत्पन्न भऽ गेल । एहो कहल गेल छल की स्टाफ बेकाम आ सुस्त छल आओर महल गन्दा छल ।[३०] सन् १८४० मे महारानीक विवाहक बाद, हुनकर पति प्रिन्स अल्बर्टद्वारा स्वयं घरकें कार्यालयसभ आ कर्मचारीक संग-संग महलक डिजाइनक त्रुटीसभकें ठीक करवाक लेल एकरा पुनः व्यवस्थित करवाक विचार केलक । सन् १८४० कऽ अन्तधरि सम्पूर्ण समस्यासभ सुलझाए लेल गेल ।
सन् १८४७ धरि ई दुनू जोड़ीद्वारा अपन बढ़ैत परिवार आ दरबारी जीवनक लेल ई महलकें बहुत छोट महसूस केलक[३१] आ एकर बाद एडवर्ड ब्लोरद्वारा डिजाइन कएल गेल नव खण्डक केन्द्रीय चौकोरकें शामिल करेत थमस क्युबिटद्वारा[३२] तैयार कएल गेल । पूर्व दिशामे विशाल आगुक भाग द मल आइयो बकिङ्घम प्यालेसक सार्वजनिक भाग छी आ एहिमे ओ बालकनी अछि जतय सँ यादगार अवसरसभ आ वार्षिक रूप सँ ट्रूपिङ्ग द कलरक बाद शाही परिवार जनसमूहकें सम्बोधित करैत अछि । बालरूम विङ्ग आ राजकीय कक्षसभक एक आगुक सुइट सेहो याह अवधिक समयमे न्यासक एक छात्र सर जेम्स पेनेथोर्नद्वारा तैयार कएल गेल डिजाइनसँ बनाएल गेल ।
प्रिन्स अलबर्ट कऽ मौत सँ पहिने, ई महल प्राय: सङ्गीतमय मनोरञ्जनक स्थल छल[३३] आ बहुतेक महानतम समकालीन सङ्गीतकारसभद्वारा बकिङ्घम प्यालेसमे अपन प्रदर्शन केलक । कम्पोजर फेलिक्स मेन्डेलसोन तीन अवसरपर एतय प्रदर्शन करवाक लेल जानल जाइत अछि ।[३४] जोहान स्ट्रस द्वितीय आ ओकर आर्केस्ट्रा इङ्ल्यान्डमे रहैत काल एतय प्रदर्शन केलक ।[३५] स्ट्रसक एलिस पोल्काद्वारा सन् १८४९ मे महारानीक बेटी, राजकुमारी एलिसक सम्मानमे पहिल बेर एतय प्रदर्शन केनए छल ।[३६] भिक्टोरियाक शासनमे बकिङ्घम प्यालेस प्राय नियमित शाही समारोहसभ, उदघाटनसभ आ प्रस्तुतिसभक वाहेक भव्य पोशाक प्रदर्शनसभक दर्शनीय स्थल छल ।
सन् १८६१ मे विधवा भेल, शोकाकुल महारानीद्वारा सार्वजनिक जीवनसँ स्वयंकें अलग करि लेलक आ बकिङ्घम प्यालेसकें त्याग करि विन्डसर क्यासल, बालमोरल क्यासल आ ओसबोर्न हाउसमे बसोबास करै लागल । बहुतेक वर्षधरि महलकें कहियो-काले प्रयोग कएल गेल आ एतय धरि की एकरा पूर्ण रूप सँ अस्वीकार करि देल गेल । अन्तत: जनताक आग्रह पर हुनका लन्डन आबऽ पड़ल, ओना तँ तहियो ओ जतय सम्भव छल कोनो दोसर स्थान पर रहवाक लेल पोसन्द केलक । दरबारी कार्यक्रम तहियो महलक स्थान पर विन्डसर क्यासलमे आयोजित कएल जाइत छल, जतय शोकमे डुबल महारानी आदतन उदास कारी पोशाक पहिन सभाकें अध्यक्षता करैत छल जबकि बकिङ्घम प्यालेस वर्ष भरि बेसी रास बन्द रहैत छल ।[३७]
आन्तरिक सज्जा
महलक आकार १०८ मिटर गुणा १२० मिटर अछि, उचाई २४ मिटर अछि आ एहिमे ७७,००० वर्गमिटरक फ्लोर स्पेस (८,२८,८१८ वर्ग फिट) रहल अछि ।[३८] महलक मुख्य कक्ष पियानो नोबिल मे महलक पिछ्ला भागमे पश्चिमक दिस मुख भेल गार्डेन फ्याकेड कऽ पाछा अवस्थित अछि । राजकीय कक्षसभक ई आकर्षक सुइटक केन्द्र म्युजिक रूम छी जकर विशाल बनावट ई फ्याकेडक सभसँ प्रभावशाली विशेषता छी । म्युजिक रूमक बगलमे बुलु आ उज्जर ड्रोइङ रूम बनल अछि । सुइटक केन्द्रमे, राजकीय कक्षसभ सँ जुड़ल एक कोरिडोरक रूपमे एक पिक्चर ग्यालेरी अछि, जे टप-लिट आ ५५ यार्ड (५० मिटर) लम्बा अछि ।[३९] ग्यालरीमे बहुतेक कलकृतिसभ टङ्गल अछि जहिमे सँ किछ रेम्ब्रान्ट, भ्यान डेक, रुबेन्स आ वर्मीरक अछि,[४०][४१] पिक्चर ग्यालरी सँ लगल अन्य कक्षसभमे राजगद्दी कक्ष आ ग्रीन ड्रोइङ्ग रूम शामिल अछि । ग्रीन ड्रोइङ्ग रूम राजगद्दी कक्षक लेल एक विशाल प्रतीक्षालयक रूपमे काम करैत अछि आ गार्डनक सीढिसभक उपर गार्ड रूमसँ राजगद्दीधरि समारोह मार्गक एक भाग अछि ।[३९] गार्ड रूममे क्विन भिक्टोरिया आ प्रिन्स एलबर्टक उज्जर सङ्गमरमरक प्रतिमासभ, रोमन पोशाकमे, कशिदाक संग एक ट्रिब्युन लाइनमे सजाएल गेल अछि । ई अत्यन्त औपचारिक कक्षसभकें मात्र समारोहसभ आ आधिकारिक मनोरञ्जनसभक लेल प्रयोग कएल जाइत अछि, मुदा प्रत्येक गर्मीमे जनताक लेल खोलि देल जाएत अछि ।
सन्दर्भ सामग्रीसभ
- ↑ पारंपरिक तौर पर ब्रिटिश रॉयल कोर्ट आज भी सेंट जेम्स पैलेस में मौजूद है। जब विदेशी राजदूत अपना पद संभालने आते हैं उन्हें ब्रिटिश राजा द्वारा बकिङ्घम प्यालेस में पदभार ग्रहण कराया जाता है, वास्तव में वे सेंट जेम्स पैलेस के दरबार" से मान्यता प्राप्त करते हैं। यह असंगति परम्परा के लिए चलाई जा रही है क्योंकि बकिङ्घम प्यालेस अपने सभी इरादों और मकसदों से एक आधिकारिक निवास है। देखें सेंट जेम्स पैलेस का इतिहास (रॉयल वेबसाइट).
- ↑ २.० २.१ रॉबिन्सन, पी. 14
- ↑ गोरिंग. पी. 15
- ↑ साइट की भौगोलिक स्थिति और इसके स्वामित्व की चर्चा राईट, 1-4 अध्यायों में की गयी है।
- ↑ गोरिंग. पी. 28
- ↑ गोरिंग. पी. 18
- ↑ द एक्विजिशन ऑफ द एस्टेट, सर्वे ऑफ लंदन: खंड 39: द ग्रॉसवेनर एस्टेट इन मायफेयर, पार्ट 1 (सामान्य इतिहास) (1977), पीपी. 1-5. पहुँच की तिथि: 3 फ़रवरी 2009
- ↑ राइट, पीपी 76-8.
- ↑ गोरिंग. पीपी. 31 और 36
- ↑ आउडली आ डेभिस, एबरी म्यानर आ ग्रासवेनर एस्टेटक विकासमे मुख्य व्यक्ति छल (देखी ड्यूक्स अफ वेस्टमिनिस्टर), जे आइओ स्थापित अछि । (एकरा नर्थ आउडली स्ट्रिट, साउथ आउडली स्ट्रिट आ डेभिस स्ट्रिट जका सड़कसभक नामसँ याद कएल जाइत अछि, सम्पूर्ण मायफेयर मे अछि ।)
- ↑ राइट, पी. 83
- ↑ गोरिंग. अध्याय V
- ↑ १३.० १३.१ १३.२ हैरिस, पी.21
- ↑ राइट, पी. 96
- ↑ गोरिंग. पी. 62
- ↑ गोरिंग. पी. 58
- ↑ हैरिस, पी. 22
- ↑ नैश, पी. 18, ओना तँ खरीद मूल्य राइटद्वारा पी. 142 मे २८,००० पाउन्डक रूपमे देल गेल अछि ।
- ↑ UK Consumer Price Index inflation figures are based on data from Gregory Clark (2016), "The Annual RPI and Average Earnings for Britain, 1209 to Present (New Series)", MeasuringWorth.com.
- ↑ सन् १७७५ मे, संसदक अधिनियमक अनुसार सम्पति केर अधिकार क्विन चारलोटकें हुनकर समरसेट हाउसक अधिकारसभकें बदलामे देल गेल (देखी ओल्ड एण्ड न्यू लन्डन (नीचा)
- ↑ वेस्टमिन्स्टर: बकिंघम पैलेस, ओल्ड एंड न्यू लंदन : अंक 4 (1878), पीपी (61-74). पहुँच की तिथि: 3 फ़रवरी 2009. परम्परा के अनुसार विदेशी राजदूत "सेंट जेम्स के दरबार" से मान्यता प्राप्त करते हैं हालांकि यह बकिंघम पैलेस में है जहाँ वे अपनी नियुक्ति के समय अपने क्रेडेंशियल्स और स्टाफ को महाराने के समक्ष प्रस्तुत करते हैं।
- ↑ हैरिस, पी.24
- ↑ हैरिस, पीपी. 30-31
- ↑ जोन्स, पी. 42
- ↑ हैरिस, पी. 33
- ↑ "The Royal Residences > Buckingham Palace > History", www.royal.gov.uk, अन्तिम पहुँच २ फ़रवरी २००९।
- ↑ Ziegler, Phillip (1971). King William IV. Collins. प॰ 280. आइएसबिएन 0-00-211934-X..
- ↑ "The Royal Residences > Buckingham Palace", www.royal.gov.uk, अन्तिम पहुँच २ फ़रवरी २००९।
- ↑ हेडली, पी. 10
- ↑ ३०.० ३०.१ वुडहैम-स्मिथ, पी. 249
- ↑ हैरिस, डी बेलैग एंड मिलर पी.33
- ↑ हॉलैंड एंड हैनेन एंड क्युबिट्स - द इंसेप्शन एंड डेवलपमेंट ऑफ ए ग्रेट बिल्डिंग फर्म प्रकाशित 1920 पी. 35
- ↑ हेडली, पी. 19
- ↑ हीली, पीपी. 137-138
- ↑ हीली, पी. 122
- ↑ एलेनक भारतीय मेल आ ब्रिटिश आ विदेशी भारत, चीन आ पूरबक सम्पूर्ण भागक रजिस्टर, १८५०, वॉल्यूम. VIII. गूगल बुक लिंक
- ↑ रॉबिन्सन, पी. 9
- ↑ [१] फ्लोरस्पेस के लिए संदर्भ.
- ↑ ३९.० ३९.१ हैरिस, पी. 41
- ↑ हैरिस, पीपी.78-79
- ↑ हीली, पीपी. 387-388
बाह्य जडीसभ
- बकिङ्घम प्यालेस शाही परिवारक वेबसाइटपर
- बकिङ्घम प्यालेसक हरहिसाव ओल्ड एन्ड न्यु लन्डन (१८७८)
- बकिङ्घम प्यालेस सर्भे अफ लन्डन
- बकिङ्घम प्यालेस रोयल कलेक्सन ट्रस्ट


c: text/html

text:
भाष्कर आइ स्वयम विवाहक प्रस्ताव लऽ कऽ आएल छलाह । हुँनक प्रस्ताव अप्रत्याशित रुपमे आएल छलैक । प्रस्ताव अनुचित नइ छलैक मुदा हम प्रतिक्रिया बिहीन रहि गेल छलहुँ, किए तऽ विगतकेँ हम जतेक अन्ठियाबऽ आ बिसरए चाहैत छी, ओ घुरि–फिरिकऽ ओतवे आगतमे हावि भऽ जाइत अlछ ।
पुनरावृत्तिक डर कतहु ने कतहु एखनहुँ मनमे गढल अछि ।
भाष्कर किंकर्तव्यविमुढ भऽ बैसल छथि । दूनू गोटेक बीच मौनताक पारदर्शी भीत अनायासे बनिगेल अछि । भाष्करकेँ चेहरामे अनायास प्रविणजीक स्वरुप झलकि जाइत अछि आ समय फेर हमरा दश वर्ख पूर्व धकेलि देैत अछि…..।
…
कलात्मक ढंगसँ सजाएल बारीक कियारीमे रंग–विरंगक फूल फूलाएल छलैक । बड जतनसँ बारीक फूलसभक रेख–देख करैत रहैत छलाह ओ । मुदा तैयो बारीमे अनेरो बहुतरास फूलक गाछसभ झारझंखार जँका बेर–कुबेर, यत्र–तत्र स्वयम उगि जाइत छलैक ।
सुन्दर तऽ ओहो फूलसव छलैक मुदा बारीक सौन्दर्यकेँ ओ बेगारु फूलक गाछसव विरुप बनाऽ दैत छलैक । ते अनेरो जनमल ओ गाछसबकँे नोचिकऽ फेकवाक विकल्प नइ रहैत छलैक ।
बारीक सफाइसंग ओ बेगारु फूलसभ निरन्तर सफाया होइत रहैत छलैक । मृत फूलक गाछसबकेँ देखि मनक कोनो कोणमे कचोट होइत छल आ सोंचैत छलिएक जीवनमे अनमेल बहुत चिज जँ एहिना लोक नोचि कऽ फेंकि सकितए…..।
हमहुँ वेगारु फूलेसन हुँनक जीवनमे वलात फूलाएल छलिएक । ओहो हमर भाग्यमे अनिक्षित पलासक फूलसन ओहिना फूलाएल छलाह, जेकरा प्रति मालीकेँ कोनहुँ भाव वा लगाव नइ छलैक । हँ कोनहँु लगाव नइ ।
जडिसँ उखरल फूलक मृत्यु मरैत आ मौलाइत रहैत छलहुँ हरदम । सोंचैत छलिएक, आखिर मृत्यु की छैक ? स्पन्दनहीन भऽ चितापर चढि़ अग्नि–समाधी लेब मात्र मृत्यु छैक ? की अनिक्षित जीवनशैली आ तेकर अन्तहीन पीडासवक अग्निशिखामे हर क्षण दन–दन जरबऽ, जरैत रहब मृत्यु नइ छैक ?
…..प्रत्येक दिन एहने चिन्तन करैत करैत विगत दश वर्खसँ मृत्यु तऽ जिवति आवि रहल छलहुँ मुदा तैयो ओ शास्वत अग्निशिखामे प्रत्येक पल झुलसियोकऽ हम दूनू कुन्दन नइ होबऽ सकलहुँ । एकहि गोट विकल्प छलैक, मृत्युक बाट छोडि जीवन चूनि लेब । तें हम दूनू पृथक मुदा छुटकाराक समानान्तर यात्रापर बढि गेलहुँँ ।
अनजान यात्रा सहज नइ होइत छैक । फेर इ तऽ लोकक नजरमे समाज विरोधी ओ कृत्य छलैक जेकरा हमर मैथिल समाज एखनहुँ सहज स्वीकार नइ कऽ सकैत अछि । हमरासभक तलाककेर प्रसंग सिगरेट फैक्ट्रिककेँ कर्कश शयरणकेर तरंग जँका ततेक दूर धइर फैललैक जे हम रातारात सर्व परिचित भऽ गेलहुँ । कुख्यात ।
…..हमरा बुझल छल इ यात्रा कठिनसँ बेस अन्कन्टाह सावित हएत ।
जाहि बातक डर छल सैह भेलैक, हम डिवोर्सी महिलाक रुपमे मात्र परिचित रहि गेलहुँ । हमर वास्तविक नाम–प्रतिष्ठा, ओ एक घटनासँ मूल्यांकन होइत रहल । टोल समाजमे हम मात्र कन्ट्रोवर्सीक पात्र बनिकऽ रहि गेलहुँ ।
पुरुषकेर तुल्नामे महिलासभक दूर्वचन सिधे हृदयपर घात करैत छल । हुँनकासभक नजरिमे हम समाज किवां स्त्रीसवकेँ भाडवाक काज कएने छलिएक । सिल्ली वूमन्स ! कोंढ लागल दूगोट मनुखकेँ रोगसँ मुक्ति भेटलैक से बातक चेत एखनहुँ नइ छलैक लोकमे । लागल जेना चेतनाक अन्हार एखनहुँ चारुभरि पसरल छैके ।
दश वर्खक दाम्पत्य जीवनक नम्हर आरोह–अवरोह तयऽ करलाक बादो, हम दूनू अपन सम्बन्धकेँ चिरस्थायी नइ बनाए सकलहुँ । सम्बन्धक विखण्डन तऽ सब देख्ने छलैक मुदा विवाहक पहिल वर्खसँ दाम्पत्यक जडिमे लागल घून ओ खखरी होइत जा रहल सम्बन्ध तऽ मात्र हम दूनू भोग्ने छलहुँ । निरर्थक आ निस्सार भोगैत जा रहल छलहँु ।
विवाहक पहिल वर्खकेर पहिल पहरमे सेहो हमरा प्रेमक गहिंर आभाष नइ भेल छल । ओ हरदम हमर सोझा रहैत लछाह मुदा ने जानि किए हुँनक होएवाक कौमार्य आभाष हमरा कहियो नइ भेल छल । प्रेमकेर प्रत्येक क्रियाकलाप रसहीन सावित होइत छल । यौनकेर प्रत्येक उत्कर्ष स्पर्शहीन लगैत रहल । एकदोसराक लेल हमसब सो–पिस बनिकऽ रहिगेल छलहुँ ।
पहिने लगैत छल इसभ मात्र हमरे सोंच अछि । नितान्त हमरे भावनाक उपज । हँुनका हमर स्पर्श आ हमर शरिरक नवेली सुगन्धसँ प्रेमील आभाष आ तृप्ति आवश्य भेटैत हेतैन तें तऽ ओ हरदम हमर ऋतदास भेल रहैत छथि । मुदा ओ सब फगत सम्बन्धकेर नायाब उर्जा मात्र सावित भेलैक ओहिना जेना नयाँ वस्तु प्रतिकेर आर्कषण । किछ काल लेल…..किछ महिनाक लेल…..।
एकाध महिनाक बाद हमरासवक बीच सम्बन्धक सम्पूर्ण हिसाब प्रकृयागत मात्र चलैत रहल । भितरसँ हम दूनू, एकदोसरासँ कटले तऽ छलहुँ । जुडाब भेवे कहिया केलैक । मात्र तनकेर समागम होइत रहल । मनकेर सम–आगम तऽ कहियो भेवे नइ केलैक । फेर कोना कऽ दाम्पत्यक सुखल वृक्षकेँ अनिक्षाक सुष्क माटिक बले जोगाऽ सकैत छलिएक । आखिर कहिया धरि ?
सम्बन्धक रोमाञ्च तऽ ठंढाइए गेल छलैक । कखनोकाल एक दोसराकसँ बातचित करबाक इक्षाशक्ति सेहो नइ जगैत छल । केँ कखैन सूतैत छलहुँ आ कखैन जगैत छलहुँ तेकर हिसाब किताब राखब सेहो छोडि देने छलिएक । महिनोसँ ।
दाम्पत्यक आँचकेँ उझकेबाक प्रयत्न नइ केलिएक सेहो नइ । अपन मनकेँ स्वयम हुँनका प्रति वलात आशक्त आ आकर्षित करबाक लाखों प्रयत्न कएने छलिएक । निरन्तर करैत रहलिएक मुदा जानि नइ किए कहियो मन–वचनसँ स्वयमकँे हुनका समर्पण नइ कऽ सकलहुँ । प्रेमक आँचकँे कतबौ उझकौलिएक मुदा ओ तापसँ बेसी जलन दैत रहल ।
प्रेमक रोमाञ्च ओ जादूयी आभाषे वेगर हम प्रेमक आडम्बर भोगैत ओ भोगाइत रहलहुँ । मुदा एहि भोगाइसभमे मानसिक आघात कतेक गहिंर ओ पीडादायी होइत छल सेकर एहसास भोगनाहरिए बूझि सकैत अछि ।
परिस्थीति एतेक विकट भ चुकल छलैक जे कखनोकाल हुँनक सानिध्यसँ सेहो तनाव उत्पन्न होइत छल । ओ स्वयम सेहो हमर उपस्थीतिसँ भागल–भागल फिरैत छलाह से बात हमहुँ भाँपि लेने छलिएक मुदा उपायकेर कोनहुँ बाट नइ देख्नाजाइत छल ।
हम दूनू दिन दिने आर जेना अल्पभाषि होइत जारहल छलहुँ । एना नइ जे दूरिक आभाष हमरा दूनूके बोध नइ होइत छल । दूनू गोटे ओ दरार आ दूरिकेँ कम करबाक हरसंभव प्रयत्न करैत छलिएक मुदा सबकिछ वेस्वाद आ आडम्बर मात्र साबित होइत छलैक । जाहि कारने आर्कषणकेर बदला जेना विकर्षण आर बढि जाइत छलैक । लगैत छल किछ दिनमे हमरा दूनूक बिच मौनतासब मात्र बात करतैक । चुपचाप चुपचाप ।
फेर जाइन नइ किए, एक दोसराक बाध्यता सेहो दुखाए लागल छल । भावनाक कोनो तन्तु हृदयमे जागृत छल जे हँुनका एहि बन्धनमे छटपटाइत हम देखि नइ पवैत छलहुँ । ओहो आहत होइत छलाह हमर उदासी देखि, हमर बाध्यताक डरीर देखि मुदा…..।
मुदा निकासक बाट नइ देख्ना जाइत छल । ताहि समयमे सम्बन्धविच्छेदब बाते बड अजगुत बुझिपडैत छल ।
एना नइ जे हँुनकामे वा हमरामे कोनो कमी छलैक । नहः । हुँनक व्यक्तित्व अपरिमेय छलैक । सुन्दर ओ शालिन । मुदा जाइन नई किए हुँनका प्रति भावनात्मक झुकाब कहियो–कखनो उत्पन्न नइ होइत छल । भरि पाँझ आलिग्नमे बान्हि लेबाक सन उताहुलता हमरा मनमे कहियो नइ भेल । कोनहुँ एक क्षणमे सेहो हम प्रेमसँ व्याकुल वा आत्मासँ सर्मपित नइ होबए सकलहुँ । ओहो तऽ नइ होवए सकलाह ।
सम्बन्धकेँ गतिशिल बनेबाक उपक्रम संगहि हम दू बेर गर्भवति सेहो भेलिएक । लागल जे टुटैत जारहल सम्बन्धक कमजोर सूतकेँ आब यैह सन्तानक माया बान्हि सकत…..मुदा हमर दूनू प्रयास असफल रहल । कोढिसब फूलएबासँ पहिनहि वृक्षसँ झहरि गेलैक । फेर सम्बन्धकेँ नविकरण करबाकलेल हमरालग कोनहुँ हत्कण्डा नइ रहिगेल छल ।
कहियोकाल सम्बन्धक तन्तुसब बिनु बातकेँ एतेक उलझि जाइत छलैक जे हम दूनू एकदोसराक छायासँ सेहो दूर भागऽ चाहैत छलहुँ । हमरासबक बनाबटी सम्बन्धकेर तिक्तता आब घैलसँ अफराद भऽ बाहर खसऽ लागल छलैक । चारुभरि पसरऽ लागल छलैक । हम चाहियोकऽ ओ बहाब सबकेँ रोकि नइ पाबि रहल छलहुँ । नियन्त्रण पर हमर जोर नइ छल ।
लोकक नजरि प्रश्नवाचक वनि पडैत रहल मुदा हमरा लग आँखि चोराकऽ बचबाक चेष्टाक अलाबे कोनहुँ विकल्प नइ छल ।
कहल जाइत छैक पति–पत्नीक बिचकेर प्रेम, प्रणय, झगडा ओ सल्लाह सयनकक्षसँ बाहर नइ देखार होएबाक चाहि मुदा हमरासबक बिचकेर कटुता सरेबजार होइत जारहल छलैक । सबहक कटाक्ष मात्र हमरे उपर पडैत छलैक…..लगैत छल जेना एहि सम्बन्केँ बनाकऽ आ जोगाकऽ रखबाक जिम्मेबारी मात्र हमरे छैक ।
लोकसभ पर तामस उठैत छल । बहुतो बेर आक्रोशमे आइव जाइत छलहुँ । मुदा फेर सोंचैत छलिएक…..सनातनसँ सम्बन्धक अभिभारा महिले तऽ उठवैत आइव रहल छैक । यैह संस्कारसँ प्रपोषित अइछ हमर समाज आ परिवार, तें तऽ सम्पूर्ण दोसारोपन हमरे उपर होइत छैक । ने हम लोकक दृष्टिकोण बदैल सकैत छलहुँ आ ने आत्मघात कऽ सकैत छलहुँ ।
परिस्थीतिक घुटन असहनीय भ गेल छलैक । की तऽ सम्बन्धकेँ यथास्थितिमे स्वीकार कऽ आडम्बर जीवति रही आकी छुटकाराकेर नया डेग उठावि । दूनू परिस्थीति महाघातक छलैक । हम मानसिक रुपमे थकित भ चुकल छलहुँ मन्थन करबाक सामथ्र्य कहाँ छल ।
मुदा एहि क्षणमे हम वहिष्कार आ तिरष्कारक डरसँ बहुत उपर उठि चुकल छलहुँ । किए तऽ घरक एक कोठरिक भितर हम दूनू पूर्ण अपरिचित भऽ गेल छलहुँ । कोनहुँ औपचारिकता बाँकी नइ रहिगेल छल । पति–पत्नीक बिचकेर सम्बन्ध थोर–बहुत कोठरीक बाहर मात्र प्रदर्शित करैत छलहुँ । देखावटी रुपसँ ।
अन्ततः हम दूनू अपन अपन जीवनकेँ एकदोसराक संग निस्तेज आ बाध्यात्मक रुपे जबरदस्ती जोड्बासँ नीक अलग होएवाक निर्णय पर पहुँचल छलहुँ । इएह एकगोट निर्णय छलैक जे हमरा दूनूक बिच सहमतिसँ पारित भेल छलैक ।
एना नइ छल जे परिवार टुटवाक आ सबहक प्रेमसँ विहिन भऽ जेबाक भय नइ छल । इएह डर तऽ छलैक जे विगत दश वर्खसँ एकदोसराकेँ वाध्यात्मक सम्बन्धक फन्दामे बाइन्हकऽ राख्ने छल । मुदा ताहि डरसँ हम दूनू अपन बाँकीकेँ जीवन दूर्घटीत नइ कऽ सकैत छलहुँ ।
तलाक पश्चात हम नैहर आ सासुर दूनू परिवारसँ परित्यक्ता भऽ गेलहँु । दामपत्यक सम्बन्धसँ मात्र नइ एक गोट बेटी आ पूतहुकेर सम्बन्धसँ सेहो सम्बन्धविच्छेद भऽ गेल छल । समाजीक वहिष्करण तऽ होएवाक छलैके, अफिसमे सेहो हमर साख खसिपडल छल ।
मुदा एहि दूर्वल क्षणमे हमर मनोबल अप्रत्यासीत रुपसँ बहुत बढि गेल छल । सकारात्मक सोंचकेर विकास भेल छल । हम काममे प्रगति कऽरहल छलहुँ । संभवतः मनुखक मनक स्वतन्त्रता आ शान्ति सबसँ महत्वपूर्ण तत्व छैक ते तऽ हम जीवनक एहन कठिन मोडपर सेहो दूर्वल नइ भऽ वरण आर उर्जावान आ दृढ होवए सकल छलहुँ । मन संतुष्ट ओ स्वतन्त्र छल ।
भितर एहि बातक संतोख सेहो छल जे एकगोट गुम्सल जीवनकेँ हमर अडिग निर्णसँ मुक्ति भेटलैक । प्रविणजी मनेमन आवश्य हमरा धन्यवाद देने हेताह । ओ स्वयम हमरा तलाक देवालए आगा नइ वढि पावि रहल छलाह । जाइन नइ कोन बाधा हँुनक बाट छेकने छलैक ।
हँ, तलाककेर छः महिनाक बाद ओ पुनः विवाह कऽ लेलैन । अपन अफिसक कोनो महिला मित्रसँ । हमरा प्रशन्नता भेल छल । अपन जीवनकेँ स्वेक्षासँ आ मनोनुकूल जीवाक स्वतन्त्रता सबकेँ भेटवाक चाहि ।
हमर वहिष्कृत जीवनमे सेहो भाष्करकेर पदार्पण भेल छलैक । लागल समय आ समाज पुनः जीवनमे एकगोट नया सूर्योदयकेर मौका दऽ रहल अइछ ।
भाष्कर हमर कलेजकालीन पुरान मित्र छथि । हमर तलाक प्रसंगकेर बाद हमरासँ विवाहक इक्षा व्यक्त केलनि अइछ । हुँनक विवाह प्रस्तावसँ मनमे रोमाञ्च तऽ आवश्य भेल छल मुदा सोंचैलिए जे विवाह जीवनक अन्तिम पडाव सेहो तऽ नइ छैक । एखैन तऽ नम्हर यात्रा तय करबाक अछि…..।
(लेखन–पत्रकारिता । प्रकाशित कृति दो । आजीवन सदस्य, मैथिली साहित्यकार सभा, जनकपुर)
[email protected]

robotstxt: allowed

filter: keep


text: इथियोपिया (गिइज़: ኢትዮጵያ, इत्योप्प्या) अफ्रीका कऽ सींग मे स्थित एक स्थल-रुद्ध देश अछि जे सरकारी तौर पर इथियोपिया संघीय लोकतांत्रिक गणराज्य कऽ रूप मे जानल जाइत अछि। ई अफ्रीका कऽ दोसर सबसँ ज़्यादा जनसंख्या वाला देश छी आ अहिमे ८५.२ लाख सँ अधिक लोग बसल अछि । क्षेत्रफलक हिसाबसँ ई अफ़्रीका का दसअम सबसँ पैग देश छी। एकर राजधानी अदीस अबाबा छी। इथियोपिया सूडान सँ दक्षिणपूर्व मे, इरिट्रिया सँ दक्षिणमे, जिबूती आ सोमालिया सँ पश्चिममे, केन्या सँ उत्तरमे आ दक्षिण सूडानसँ पूर्वमे स्थित अछि। ई दुनियाक सबसँ अधिक जनसंख्या वाला स्थल-रुद्ध देश छी।[१]


text:
नीतीश कुमार निर्धारित समय पर पहिने थावे होमगार्ड मैदान मे हेलीकॉप्टर से पहुंचला। फेर ओता से सडक मार्ग से होयत थावे के नवनिर्मित प्रखंड कार्यालय पहुंचला। जता सीएम प्रखंड सह अंचल कार्यालय भवन केर उद्घाटन केलैन्ह। ओहिक बाद सड़क मार्ग से ओ थावे के लछवार पंचायत के वार्ड नं. 2 मे पहुंचला। जता दरबाजा - दरबाजा घुमैत नीतीश कुमार पंचायत के वार्ड संख्या 2 के दलित बस्ती मे पहुंच एक-एक परिवार से मिल धरातल पर चैल रहल सात निश्चय कार्यक्रम के तहत 4 योजना सभक हकीकत देखला। संगहि हर घर नल के जल, घर-घर पक्की गली-नाली, हर घर बिजली आर शौचालय एक-एक चीज के बारीकी से अध्यन केला आर गामक हर परिवार से मिल हुनका सभक समस्या सेहो सुनला। ओतहि निश्चय यात्रा कार्यक्रम के तहत मुख्यमंत्री आगमन पर लछवार दलित बस्ती क' दुल्हन जोका सजाओल गेल छल।
सभ दिस फूल आ रंगोली से घर आंगन के संगे - संग नवनिर्मित पक्की सड़क सेहो फूल एवं रंगोली से सजाओल गेल छल।ग्रामीण सभसे मिललाक बाद सीएम पंचायत भवन के सामना बनल आयोजन स्थल पहुंचला। सीएम के संग उपमुख्यमंत्री तेजस्वी यादव सेहो मौजूद छला। बाद मे सीएम नीतीश कुमार लोग सभके संबोधित करैत कहला कि बिहार मे शराबबंदी के बाद नशामुक्ति के बारी अछि। आब बिहार क' नशामुक्त प्रदेश बनाओल जायत। सूबे मे शराबबंदी के बाद प्रदेश मे कपड़ा के बिक्री 44 फीसदी बढ़ल अछि। जखनकि सिलाई मशीन के बिक्री 19 फीसदी बढ़ल अछि। आगा ओ कहला कि ई बदलैत बिहारक तस्वीर अछि। जते शराब बंदी के बाद अब लोग सभक घरमे खुशहाली लौट रहल अछि।
ओतहि नीतीश कुमार लोग सभके संबोधित करैत कहला कि सूबे मे ओहेन युवा सभक कमी आइब रहल अछि। जे इंटर के बाद उच्च शिक्षा नहि क' पाबैत छला। तैयो एखन उच्च शिक्षा के प्रतिशत मात्र 13 फीसदी अछि। जाहिके 35 फीसदी पर ल' जायब हम्मर लक्ष्य अछि। नीतीश कुमार छात्र-छत्रा सभसे अपील करैत कहला कि प्रदेश के युवा उच्च शिक्षा लेल आगू आबैथ। ओ उच्च शिक्षा ग्रहण करबाक लेल स्टूडेंट ग्रीन क्रेडिट कार्ड केर प्रयोग करैथ। राज्य सरकार हुनका सभके स्टूडेंट क्रेडिट कार्ड के लेल आब हुनकर सूदक पाई सेहो सरकारी खजाना से देत। ऐहिक लेल अभिभावक अप्पन बच्चा सभके आगा पढ़बाक लेल प्रेरित करैथ।
आगा ओ कहला कि सात निश्चय के तहत 2020 आबैत - आबैत सभ सभ पंचायत क' सात निश्चय कार्यक्रम के तहत लैश क' देल जायत। प्रखंड सँ ल'के अनुमंडल धरी, अनुमंडल सं ल'के जिला धरी शिक्षा केर हब बनाओल जायत। जिला मे पारा मेडिकल, पोलिटेक्निक कॉलेज, एएनएम कॉलेज, नर्सिंग कॉलेज, आईटीआई जिला सँ ल'के प्रखंड तक खोलल जायत।


text:
नव दिल्ली/दरिभंगा. साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012क घोषणा भेल अछि. मैथिली हेतु ई पुरस्कार मुरलीधर झा कें कथा संग्रह ' पिलपिलहा गाछ' लेल देल जायत. भुवनेश्वर मे साहित्य अकादेमीक अध्यक्ष सुनील गंगोपाध्यायक अध्यक्षता मे आयोजित अकादेमीक कार्यकारी मंडलक बैसार मे दिनांक 24 अगस्त 2012 कें साहित्य अकादेमी बाल साहित्य पुरस्कार 2012क 24 भाषा केर बाल साहित्यकारक नामक अनुमोदन कयल गेल. एहि बेर पुरस्कारक लेल 8 रचनाकारक बाल साहित्य मे हुनक समग्र योगदानक लेल, 9 कथा-संग्रह, 4 कविता-संग्रह, 2 निबंध आ 1 विज्ञान गल्पक लेल लेखक कें पुरस्कार देल जयबाक घोषणा कयल गेल अछि. बांग्ला लेल ई पुरस्कार बलराम बसाक कें कथा संग्रह 'भालूकर दोलना', अंग्रेजी लेल रस्किन बॉन्ड कें बाल साहित्य मे समग्र योगदान हेतु, हिंदी लेल बालशौरि रेड्डी कें बाल साहित्य में समग्र योगदान हेतु आ नेपाली लेल शिशुपाल शर्मा कें कविता संग्रह 'बाल-कविता कोसेली' हेतु प्रदान कयल जायत. (Source)
Tags: हालचाल


text:
नेपिडव
नेपिडव (बर्मी: နေပြည်တော် अङ्ग्रेजी Naypyidaw) म्यानमार (पहिने बर्माक नामसँ चिनहल जाइत छल) कऽ नव राजधानी छी । नेपिडवक अर्थ राजसी नगर होइत अछि । एकर एक अनुवाद राजासभक घर सेहो होइत अछि । ६ नवम्बर २००५ मे नेपिडव शहरकें बर्माक प्रशासनिक राजधानी घोषित कएल गेल छल । राजधानीक नाम २७ मार्च २००६ मे म्यानमारक सशस्त्र बल दिवसक दिन घोषित कएल गेल अछि । ई नगर बर्माक पुरानो राजधानी याङ्गोनसँ उत्तरमे लगभग ३०० किलोमिटरक दूरीमे अवस्थित अछि । ई याङ्गोन आ माण्डाले शहरक बाद म्यानमारक तेसर सभसँ बेसी जनसङ्ख्या भेल शहर छी । सन् २००९ मे ई ठामक जनसङ्ख्या लगभग ९,२५,००० रहल छल ।
नामाकरण[सम्पादन करी]
नेपिडव कऽ अर्थ बर्मेली भाषा अनुसार राजाक निवास होइत अछि आ सामान्य रूपमे एकर अनुवाद शाही राजधानी कएल गेल अछि । परम्परागत रूपमे, ई शाही राजधानीसभक नामसभमे प्रत्ययक रूपमे प्रयोग कएल गेल छल, जेना माण्डालिया, जकरा ရတနာပုံနေပြည်တော် (यदानाबोन नेपिडव) कहल गेल छल ।[४]
इतिहास[सम्पादन करी]
मौसम[सम्पादन करी]
यातायात[सम्पादन करी]
सन्दर्भ सामग्रीसभ[सम्पादन करी]
- ↑ "सात क्षेत्र, स्व:प्रशासित डिवीजन, सङ्घीय क्षेत्रमा स्व:प्रशासित चौक, क्षेत्र, जिल्ला, र बस्ती घोषित", साप्ताहिक ग्यारह समाचार, २० अगस्ट २०१०, अन्तिम पहुँच २० नोभेम्बर २०१७।
- ↑ "समाचार संक्षेप", द म्यानमार टाइम्स (म्यानमार सर्वसञ्चित मिडिया), २० मार्च २००६, अन्तिम पहुँच २० नोभेम्बर २०१७।
- ↑ "बर्माको "राजाहरूको सीट"", अल जजीरा, २० नोभेम्बर २००६, अन्तिम पहुँच २० नोभेम्बर २०१७।
- ↑ "बर्माको एक परिचय", २० नोभेम्बर २०१७, अन्तिम पहुँच २० नोभेम्बर २०१७।


text:
मिथिलाचंल केर हृदय स्थल ग्राम मंगरौनी । आ मंगरौनी के हृदय स्थल में छथि महादेव के अलौकिक मंदिर । जी हां हम गप्प कर रहल छि बाबा एकादश रूद्र महादेव के ।
श्री श्री 1108 एकादश रूद्र महादेव के ई दुलर्भ आ अद्भुत मंदिर अछि जे मधुबनी सS मात्र तीन किलोमीटर दूर मंगरौनी ग्राम में स्थित अछि । ई मंदिर केर पुजारी बाबा आत्माराम के मुताबिक मंदिर के स्थापना प्रसिद्ध तांत्रिक मुनीश्वर झा सन् 1953 ई0 में केने रहथिन्ह ।
मंदिर में प्रवेश करअ सS सभ सS पहिले मां दुर्गा के सवारी सिंह व भोला बाबा के सवारी बसहाक दर्शन प्राप्त होएत अछि । मंदिर के प्रवेश द्वार आ सीढ़ी केर बीच ई दूनू प्रतिमा के विराजमान कएल गेल अछि । इनकर दर्शन कएला बाद श्री गणेश के दर्शन होएत अछि । मंदिर के मुख्य प्रवेश द्वार आ निकास द्वार केर बीच में श्री गणेशक प्रतिमा स्थापित कएल गएल अछि। ई मंदिर में स्थापित सभ 11 टा शिवलिंग कारि ग्रेनाइट पत्थर सS बनल अछि जे लगभग दू सौ बरख पुरान छय ।
एकादश रुद्र महादेव के एकटा अलग महत्व अछि । हिनकर महत्व ई द्वारे से हो बढ़ि जाएत छय कियाक एतय एक संगे शिव के विभिन्न रूपक 11टा शिवलिंग के दर्शन आ पूजन कएल जाएत अछि । एतय महादेव केर 11टा रूप में महादेव, शिव, रुद्र, शंकर, नील लोहित, ईशान, विजय, भीम देवदेवा, भदोद्भव आ कपालिश्च केर दर्शनक सौभाग्य भेटय छय । जे सभ शिवलिंग पर उकेरल अछि ।
बाबा आत्माराम के मानल जाए त एतय एके शक्ति-वेदी पर स्थापित शिव के सभ एकादश रुद्र लिंग रूप में 10 मई स 21 मई 2000 ई. केर बीच अलग अलग आकृति उभइर कS आएल छल । जेकर एखनों बनवाक काज जारी अछि । ई एकटा दिव्य आ अलौकिक घटना छल ।
मंदिरक शिवलिंग में उबरल चित्र के क्रम वार जानकारी बाबा आत्माराम के अनुसार-
1 महादेव – 30 जुलाई 2001 के अर्धनारीश्वर केर रूप प्रकट भेलाह । कामाख्या माई के ई भव्य रूप अछि ।पांचम सोमवारी के दिन गणेश जी गर्भ में प्रकट भेलाह । शिवलिंग पर ई रूप, स्पष्ट नजर आबि छय़।
2 शिव: – प्रभु श्री राम कहने छलाह की हमही शिव छी । अहि लिंग में सिंहासनक चित्र उभरल अछि, जे प्रभु श्रीराम के सिंहासन दर्शा रहल अछि।
3 रुद्र: – भय के हरय वला अहि लिंग में बजरंगवली के पहाड़ लS कS उड़ैत बडड अद्भुत चित्र प्रकट भेल अछि।
4 शंकर: – गीता के दशम अध्याय में श्रीकृष्ण कहलखिन्ह की हमही शंकर छी। एहि लिंग में श्रीकृष्ण केर सुदर्शन चक्र, बांसुरी आ बाजुबंध स्पष्ट दृष्टिगोचर होएत अछि।
5 नील लोहित:-जखन महादेव विषपान केने छलाह, तखन हुनकर नाम नीललोहित: पड़ल छलाह । अहि लिंग में सांप आ ऊँ प्रकट भेल अछि ।
6 ईशान: – हिमालय पर निवास करअ वला महादेव जिनका केदारनाथ कहल जाएत अछि । नौ जुलाई 2001 सावनक पहिल सोमवारी के राजराजेश्वरी केर रूप प्रकट भेल छलाह। आ पांचमुखी शिवलिंग से हो प्रकट भेल छल। एकर अलावा ओमकार आ महाकालक गदा सेहो देखल जा सकएत अछि ।
7 विजय: – ई शिवलिंग में एखन छवि बन रहल अछि जे कारण स आकृति अभी स्पष्ट नय छय।
8 भीम: – महादेवक एक टा रूप भीम सेहो अछि। एहि शिवलिंग में गदा केर छवि सामने आयल अछि। गदा के डंडा एखन प्रकट भS रहल अछि।
9 देवादेव: –ई लिंग सूर्यक स्वरूप छथि । एहि शिवलिंग में लिंग के निचला दुनु भाग में सूर्यक किरण फुटि कS शीर्ष में मिल रहल अछि। संगहि त्रिशूलक चित्र सेहो देखाइत अछि ।
10 भवोद्भाव: –एहि लिंग में उमा-शंकर कs आकृति प्रकट भेल अछि। जे धीरे धीरे बढ़ि रहल अयछ ।
11 कपालिश्च:- महादेव के एकटा रूप बजरंगबली से हो अछि। बाबा आत्माराम के कहनाम अछि कि बजरंगबली ब्रह्मचारी रहलाह ,तय द्वारे संभवतः इ लिंग में कोनो चित्र नय उभएर रहल छय। कोनों दिन ई पूरा लाल भs जाएत ।
हिनकर सभ सोमवारी सांझ केर दूध, दही, घी, मधु, पंचामृत, चंदन आदि सं स्नान आ विशेष श्रृंगार कएल जाएत अछि।
बाबा आत्माराम के मुताबिक महादेवक मूल मंत्र ॐ नमः शिवाय छैन्ह, मुदा तांत्रिक पंडित मुनीश्वर झा ( 1896-1986) एहि पांच टा अक्षर केर स्थान पर ग्यारह अक्षरक मंत्र तैयार केलखिन्ह – ॐ नमः शिवाय, ॐ एकादश रुद्राय । इ मंत्र के 100 बेर जाप करए सs 1200 जापक फल भेटएत छय कियाक 100 बेर ॐ नमः शिवाय आ 1100 बेर एक संगे ॐ एकादश रुद्राय के जाप सं अर्थात कुल 1200 बेर जाप भs जाएत अछि ।
लोक मान्यता अछि कि महादेव के होव वला आरती के श्रवण कएला सs भक्त के कष्ट दूर होएत छैन । दूर-दूर सs जे भक्त एतय आबैत छैथ से खाली हाथ नय जाएत छथि । महादेव हुनका पर अप्पन कृपा जरूर करय छथिन्ह । आ हुनकर मनोकामना पूरा करएत छथिन्ह।
मंदिर केर दाया तरफ ग्रेनाइट आ अष्टधातु स बनल राधेश्याम मंदिर अछि । जेकरा में विष्णु के दशावतार विराजमान छथि ।
श्री विद्या यंत्र से हो छथि जेकर दर्शन आ पूजन सs लक्ष्मी आ सरस्वती दूनू केर कृपा भेटएत अछि । यंत्रक दर्शन दुर्लभ मानल गएल अछि ।
मंदिर के सामने विशाल पवित्र सरोवर अछि । ओतय विष्णु पद गया क्षेत्र छय । एहन मान्यता छय कि जे व्यक्ति अपन पितर पिंडदान करय गया नय जा सकएय छैथ, हुनका पितर के एतय पिंडदान करय स मुक्ति भेटय अछि ।
मंदिर केर संस्थापक तांत्रिक मुनीश्वर झाक समाधि स्थल एतय अछि ।
परिसर में महाकाल केर मंदिर से हो अछि । ओकर बगल में पीपरक विशाल वृक्ष छय। एहन लोक मान्यता अछि जे ई पीपरक वृक्ष के स्पर्श मात्र स भूत प्रेत केर प्रभाव स लोग सभ के मुक्ति भेटय छय़ ।
महादेव मंदिर में भगवान शिव पार्वतीक एकटा दुर्लभ मूर्ति सेहो प्रतिष्ठित अछि, जाहि में महादेवक बाया जांघ पर पार्वती बैसल छथि। महादेव क बामा हाथ पार्वती के डाँड़ पर अछि आ दाहिना हाथ हुनक ओष्ठ पर अछि । एहि मूर्ति केर बाम दिस बसहा आ बगल में महाकाली, महालक्ष्मी , महासरस्वती यन्त्र आ विष्णु पादुका अछि ।
संगे संग आम आ महुआ केर अद्भुत आलिंगन-वद्ध वृक्ष से हो एतय स्थित अछि । जेकर मिथिला में बडड् महत्व अछि । मिथिला में विवाह के पूर्व वर-वधू केर दीर्घायु खातिर आम-महुआ के एके संग पूजन के विधान अछि । ब्याह के बाद दांपत्य जीवन सुखमय, आयु में समानता होवअ द्वारे पति पत्नी दूनू संगे प्रदक्षिणा करल जाएत अछि । मंदिर परिसरक आम-महुआ वृक्ष केर आलिंगन बद्ध स्वरूप दुर्लभ मानल गएल अछि। कियाकि एतय तीन- तीन जगह आम-महुआ वृक्ष आलिंगन-बद्ध अछि।
ओना त एतय सभ दिन पूजा अर्चना कएल जाएत अछि । मुदा सोमवारी दिन एतुका पूजा केर विशेष महत्व अछि । ई दिन अहिठाम भंडारा केर आयोजन होएत अछि। सोमवारी दिन लिंग के विशेष श्रृंगार कएल जाएत अछि । लोक मान्यता अछि जे ई दिन एतय रुद्राभिषेक एंव षोडषोपचार पूजन करअ सs हुनकर मनोकामना अवश्य पूर्ण होइत छन्हि। बाकी सावन माह में एकादश रुद्र केर पूजनक एकटा अलग महत्व मानल जाएत अछि ।
मंदिर केना आबि
श्री श्री 1108 एकादश रूद्र महादेव मंदिर आबएला मधुबनी जिला मुख्यालय सs रिक्शा ऑटो , टैक्सी आदि के नीक सुविधा उपलब्ध अछि । जिला मुख्यालय सs सटल 3 किमी दूरी पर मंगरौनी गांव में कुटी चौक पर मंदिर स्थित अछि । मधुबनी आबए खातिर बस आ रेलवे के बडड नीक सुविधा अछि । निकटतम रेलवे स्टेशन मुधबनी अछि । जतय सs सवारी वाहन सs अहां लोकनि मंगरौनी पहुंच सकय छि । ओतय नजदीक एयरपोर्ट पटना अछि । पटना से मधुबनी बस सुविधा नीक अछि । रात्रि विश्राम खातिर जिला मुख्यालय मधुबनी में उत्तम होटल अछि ।
बेशी जानकारी लेव खातिर श्री श्री 1108 एकादश रूद्र महादेव मंदिर वेबसाइट से हो देखल जा सकैयाह ।
www.ekadashrudra.org


text:
मुंबई: महाराष्ट्रक एकटा अदालत मुख्यमंत्री देवेंद्र फडणवीसके एकटा चुनावी हलफनामामे हुनका द्वारा 2टा आपराधिक मामिला सभके खुलासा नहि करबाक आरोप लगबैत सोमके नोटिस जारी केलक। सुप्रीम कोर्ट 1 अक्टूबरके निर्देश देने छल जे की मजिस्ट्रेट अदालतक वकील सतीश उके द्वारा दायर आवेदनक ऊपर आगूके कार्रवाई करय, ताकि मामिलामे फडनविसक खिलाफ आपराधिक कार्यवाही शुरू कयल जा सकय।
मजिस्ट्रेट एस डी मेहता आदेशमे कहलनि की, ‘प्रक्रिया आरोपी (फडनवीस) के खिलाफ जनप्रतिनिधित्व कानून, 1951 के धारा 125 ए के तहत दंडनीय अपराधके लेल नोटिस जारी कयल जायत अछि। मुख्यमंत्रीके नोटिसक जवाब देबाक लेल 4 दिसंबर तकके समय देल गेल अछि। 1996 आओर 1998 मे फडणवीसके खिलाफ धोखाधड़ी आओर जालसाजीके मामिला दर्ज कयल गेल छल, लेकिन लेकिन दुनु मामिलमे आरोप तय नहि तय कयल गेल छल।
उके 2014 मे मजिस्ट्रेटक अदालतमे एकटा आवेदन दायर केने छल जाहिमे फडनवीसक खिलाफ आपराधिक कार्यवाही शुरू करबाक मांग केएने छल। 2015 मे, मजिस्ट्रेटके अदालत उकेके आवेदनके खारिज कय देने छल। अहिके बाद ओ 2016 मे सत्र अदालतक रुख केएने छलाह, जे आवेदनक अनुमति देलक। फडणवीस तखन सत्र न्यायालयक आदेशके बॉम्बे हाईकोर्टमे चुनौती देलथि, जे सत्र न्यायालयके आदेशके रद्द कय देने छल आओर मजिस्ट्रेटक आदेशके सेहो खारिज कय देल गेल छल। अहिके बाद उके सुप्रीम कोर्टमे अपील दायर केलथि, तँ सर्वोच्च अदालत 1 अक्टूबरके हाईकोर्टके आदेशके अलग रखलथि.
सुप्रीम कोर्टके आदेशमे उल्लेख कयल गेल अछि की प्रथम दृष्टया, जनप्रतिनिधित्व कानूनक धारा 125 के तहत मामिला बनायल गेल छल। सुप्रीम कोर्ट मजिस्ट्रेटक अदालतके उकेके आवेदन पर आगू बढ़बाक निर्देश देलनि. 1 नवंबरके नागपुरमे मजिस्ट्रेटक अदालत उकेके आवेदनके बहाल कय देलक।


text:
बिहार मे कोरोना वायरस कें प्रकोप तेजी सं बढ़ैत जा रहल अछि, प्रतिदिन बेसि संख्या मे कोरोना कें नबका मरीज मिल रहल अछि। एकरा देखैत कोरोना सं बचाव कें मद्देनजर बहुत जिला मे ओतय कें प्रशासन कड़ा कदम उठौने अछि। एकरा तहत बिहार कें 11 जिला मे फेर सं लॉकडाउन लगा देल गेल अछि। अहिमे राजधानी पटना कें संगे कैमूर, बक्सर, नवादा, सुपौल, मधेपुरा, खगड़िया, मुंगेर, किशनगंज, मुजफ्फरपुर,पश्चिमी चंपारण, पूर्वी चंपारण, मधुबनी, नालंदा, भागलपुर, बेगूसराय, मधेपुरा शामिल अछि।
ओतय, बहुत जिला मे प्रशासन सं लॉकडाउन लागू कयल गेल अछि। अहिमे वैशाली आ नालंदा जिला अछि। जिला सब अपने ओतय अलग-अलग अवधि धरि कें लेल लॉकडाउन लगौने अछि। ओतय, पूर्णिया नगर निगम क्षेत्र मे शुक्रदिन आ भोजपुर जिला मुख्यालय आरा शहर कें मुख्य बाजार वला इलाका मे 11 सं लॉकडाउन रहत।
पटना मे आइ सं देखल जा रहल अछि लॉकडाउनक असर
पटना मे आइ भोर सं लॉकडाउनक असर देखा रहल अछि, सड़क पर ट्रैफिक कम अछि आ दुकान सेहो कामे खुलल अछि। राजधानी केर सड़क पर बहुत जगह भोर सं सन्नाटा पसरल अछि ओतय पैदल सेहो कनिके लोक बाहर निकललल छल। जिला मे दुकाना क’ दू पालि मे खोलबाक निर्णय लेल गेल अछि। पटना मे 10 बजे धरि किराना दुकान आ दवा केर दुकान खुलत जखन फल, अंडा, मीट, माछक दुकान साज मे 4 बजे सं 7 बजे धरि खुलत।
बिहार के अहि जिला में लॉकडाउनक अवधि
-बेगूसराय 11 सं 16 जुलाई धरि
-नालंदा 11 सं 15 जुलाई धरि
-मुंगेर 10 सं 16 जुलाई धरि
-मधेपुरा 10 सं 16 जुलाई धरि
-खगड़िया 10 सं 14 जुलाई धरि
-मुजफ्फरपुर हफ्ता मे दू दिनक बंदी
-पटना मे 10 जुलाई सं 16 जुलाई धरि लॉकडाउन
-बक्सर मे 10 जुलाई सं 12 जुलाई धरि लॉकडाउन
-नवादा मे 10 जुलाई सं 12 जुलाई धरि लॉकडाउन
-पश्चिमी चंपारण मे 9 जुलाई सं अगला आदेश धरि लॉकडाउन
-पूर्वी चंपारण मे 8 जुलाई सं 14 जुलाई धरि लॉकडाउन
-खगड़िया मे 10 जुलाई सं 14 जुलाई धरि लॉकडाउन
-पूर्णिया मे 10 जुलाई सं 16 जुलाई धरि लॉकडाउन
-किशनगंज मे 7 जुलाई सं 10 जुलाई धरि लॉकडाउन
-भागलपुर मे 9 जुलाई सं 15 जुलाई धरि लॉकडाउन
-मधुबनी मे भेल छल तीन दिनक लॉकडाउन
-सुपौल मे 10 जुलाई सं सं 12 जुलाई धरि लॉकडाउन


text:
बी.ए.(प्रतिष्ठा), षष्ठ पत्र।मैथिली गद्यकार लोकनिक मध्य बाबू भोला लाल दासक द्वारा मैथिलीक बहुमुखी विकास कयल गेल। जाहि मे हुनक योगदान सर्वोपरि मानल जाइछ। बाबू भोला लाल दास द्वारा रचित निबंध राष्ट्रभाषा ओ मातृभाषा मे एहि दुहुक विस्तृत व्यख्या एवं ओकर महत्व केँ अत्यंत विस्तार सँ चर्चा कएने अछि।
भारत एक विशाल राष्ट्र थिक। जाहि मे अनेकों प्रांत जेना बिहार, उत्तर प्रदेश, मध्य प्रदेश, राजस्थान, गुजरात, महाराष्ट्र, बंगाल देशक पड़ोसी देशक सीमा सँ सटल अछि। ओहि देशक लोकनिक राजभाषा आ राष्ट्रभाषा आओर मातृभाषा आ राष्ट्रभाषा मे कोनहु अन्तर नहि छैक। उत्तर भारत मे हिन्दी, बंगला, मैथिली, पंजाबी आ दक्षिण भारत मे मराठी, मलयालम, तेलुगु आ कन्नड़ भाषा प्रचलित अछि। प्रत्येक देशक अपन राष्ट्रभाषा होइछ। भारत मे हिन्दी केँ राष्ट्रभाषा मानल गेल अछि। मुदा हिन्दी आइयो अपन सम्पूर्ण अस्तित्वक लेल संघर्ष करि रहल अछि।
अंग्रेजक द्वारा गुलाब भारत मे अंग्रेजी भाषा राजभाषा छल। जेकरा स्वतंत्रता प्राप्तिक उपरांत अपन भाषा हिन्दी केँ राजभाषाक रूप मे अपनाओल गेल। राष्ट्रपिता महात्मा गांधी गुजराती छलनि। मुदा ओ हिन्दी केँ राष्ट्रभाषाक लेल हमेशा प्रयत्नशील रहलनि।
देश स्वतंत्र भेलाक उपरांत देशक अपन संविधान बनल। तखन सर्वसम्मति सँ हिन्दी केँ राष्ट्रभाषा घोषित कयल गेल। त्रिभाषा सिद्धांत मे मातृभाषा, राष्ट्रभाषा आ विश्व भाषाक सामंजस्य पर विशेष ध्यान देल गेल।


text:
विकिपिडिया:बोट/अनुमोदनक लेल अनुरोध
बोट[सम्पादन करी]
बोट शब्द रोबोटसँ निकालल गेल अछि जेकर माने वो एकटा स्वचालित वा अर्धस्वचालित यन्त्र होएत अछि जे विकिपिडियामे रहल लेख सभ व्यवस्थित करए के लेल काम करत । इ सभ मानव प्रयोगकर्ताके रुपमें लेख सभ के निर्माण, विस्तार आ आन काज सभ क सकएत अछि । बोट सभ एकटा प्रोग्रामिंग भाषामें लिखल कोड होएत अछि जे निश्चित कार्य सभ के सम्पन्न करएत अछि । आइ काल्हि प्रयोग होवए वाला पाइथन, पर्ल, एप्पल स्क्रिप्ट, डट नेट आदि अछि । बोट बेसी चुस्त रूपमें सम्पादन करए में सक्षम होएत अछि आ ई सभ के गलत तरिका सँ निर्मित वा संचालित केल जाए तहन विकिपिडियाके क्षति पहुँचा सकएत अछि । मैथिली विकिपिडिया में मेटा अनुसार बोट नीति लागु करल गेल अछि ।
आवश्यकता सभ[सम्पादन करी]
विकिपिडियामें बोट पद प्राप्त करए के लेल प्रयोक्ता सभ के निम्न चरण सभके आवश्यक परत:-
- विकिपिडियाके बारेमे बढिया जानकारी राखए के सँगे पृष्ठ सभ के सम्पादन, अनुप्रेषण, फाइल लोकेट, श्रेणीकरण, आकृति के प्रयोग इत्यादी काम करए में दक्ष होवाक चाही ।
- मैथिली भाषाके सँगे आन भाषा सभ के जानकार भेल व्यहोरा देखाबए वाला आकृति सभ अपन प्रयोक्ता पृष्ठ मे राखनाए आवाश्यक अछि ।
- विकिपिडियामें खाता बनाएल कम से कम ६ महिना होवाक चाही ।
- उपर लिखित योग्यता पहुँचल कोनो भी सक्रिय प्रयोक्ता एतए अपन उम्मेदवारी फारम भइर के आवेदन दऽ सकएत अछि ।
- उपर लिखित आवेदन करए वाला आवेदक के बोट बनाबल जाए या नै बनाबल जाए बिषयमें अन्य प्रयोक्ता सभ के बातचित सँगे आवेदक के समर्थन वा बिरोध कऽ सकएत अछि ।
- आवेदक आन प्रयोक्ता सभ सँ अपन लेल समर्थन करवाक बात कऽ सकाएत अछि ।
- उपर लिखित काज पुरा भेल अवस्थमा आवेदक के पक्षमे बहुतो प्रयोक्ता समर्थन जनाएत तहन प्रशासक आवेदक के बोट बना सकएत अछि ।
बोट पद के लेल निवेदन प्रक्रिया[सम्पादन करी]
ध्यान देब: बोट पद के लेल निवेदन करला पश्चात २ सप्ताह तक विकि समुदाय के कोनो भी प्रयोक्ता अहाँ सँ प्रश्न पुइछ सकएत आची जेकर उत्तर देनाए या नै देनाए अहाँ पर निर्भर करत । अहाँ द्वारा आवेदन करलाके बाद तुरन्त मतदान के प्रक्रिया सुरु भऽ जाएत । कृपया आवेदन देला पश्चात ई-पत्र द्वारा वर्तमान प्रशासक सभ के सूचित करब तथा विकिपिडिया:चबुतरा में अपन आवेदन के सूचना देब जे सँ आन प्रयोक्ता सभ अहाँ के आवेदन के वारेमें बुइझ सकए आ अहाँके पक्ष/विपक्ष में मतदान कऽ सकए ।
वर्तमान समय : ०७:५४, २ अक्टुबर २०२२ (युटिसी)
निवेदन फारमके स्वरुप एहन होबाक चाही:
==== प्रयोक्ता नाम ==== {{sr-request |status =   |बोटके नाम '''Bot User''' = XXXX |उद्देश्य '''Purpose''' = |स्वचालित वा म्यानुअल सहायता '''Automatic or Manually Assisted''' = |सफ्टवेयर '''Software''' = |पहिले सँ बोट प्राप्त छै/नै छै '''Already has bot flag on''' = }} (अहाँके बात) ~~~~ '''समर्थन''' '''विरोध''' '''बातचित'''
उदाहरण:XXXX के भरएत काल एहन तरिका सँ भरब
==== XXXX ==== |status =   |बोटके नाम '''Bot User''' = XXXX |उद्देश्य '''Purpose''' = |स्वचालित वा म्यानुअल सहायता '''Automatic or Manually Assisted''' = |सफ्टवेयर '''Software''' = |पहिले सँ बोट प्राप्त छै/नै छै '''Already has bot flag on''' = (अहाँके बात) ~~~~ '''समर्थन''' '''विरोध''' '''बातचित'''
RaazaBot[सम्पादन करी]
- Bot: RaazaBot
- Bot User: राजा उप्रेती
- Purpose(es): Archiving talk pages
- Automatic or Manually Assisted: Manually Assisted
- Software:
- Already has bot flag on: No
- Comment:
Hello I am Raaza Upreti and i am creating new bot RaazaBot which help to archive threads from talk pages. I hope this bot should be on in this wiki. -राजा उप्रेती (वार्ता) २१:२५, २६ सितम्बर २०१६ (NPT)
- समर्थन
- विरोध
- टिप्पणी
- @राजा उप्रेती: AFAICT the bot account is new for this wiki. IMO i suggest you that please do some work regarding categorization, interwiki link, external link, broken redirects etc. Thanks--बिप्लब आनन्द (वार्ता) ०८:२६, २७ सितम्बर २०१६ (NPT)
- Request withdrawn --राजा उप्रेती (वार्तालाप) १९:०९, ८ अक्टुबर २०१६ (NPT)


text:
काठमांडू जएबाक क्रममे निलेश सँ एकबेर फेर भेंट होयत से कहाँ सोचने छलहुँ । जनकपुरके रामानंद चौक पर हम माइक्रो बसके चलैक इंतजारमे टहैल रहल छलहुँ कि अचञ्क्केमे निलेश पर ध्यान गेल ।निलेशके आँखि हमरा निहारि रहल छल । निलेश कारी पैंट ब्लु शर्टमे आइयो ओतबै हैडसम आ स्मार्ट लागि रहल छलाह जेहन पन्द्रह साल पहिने । ओहो लपकि कऽ हमरा दिस बढ़लाह आ हमहुँ हुनका दिस पएर बढ़ा देलियैन । पन्द्रह बरख पहिनेके बात रहितै तऽ किन्हुँ नहि मुदा कहै छै न जे धीरे धीरे घाव कम भऽ जायत अछि । मनक घाव के टिस रहि जायत अछि आ लोक केहनो अवस्था सँ समझौता कऽ लैत अछि तहिना हमहुँ समझौता कऽ लेने छलहुँ । आब कथिके रंज ?
हम आ निलेश एक दोसरके एकदम नजदीक आबि गेल रहि कि ततबेमे माइक्रो वाला कहलक जे–‘माइक्रोमे किछ खराबी आबि गेल अछि । किछ समय लागत ताहि सँ सभ कियो किछ खा पी सकैत छी ।’
पुरे पन्द्रह सालके बाद हम आ निलेश एकठाम छी तऽ पहिल बेर चुप्पी निलेशे तोड़लाह आ बजलाह जे–‘चलु एक कप्प चाह पीबैत छी ।’
हुनक ई प्रस्ताव पर मोने मोन हम हँसलहूँ जे–आई निलेशके मोन होइत अछि हमरा संगे चाह पीबाक ।
ओना हुनक अहि प्रस्तावके मानवाक लेल हम तैयार नहि छलहुँ मुदा जहिना निलेशके हमरा सँ बात करवाक ईच्छा छल तहिना हमरो छल से हम सहर्ष हुनक प्रस्तावके स्वीकार कऽ लेलहुँ । आ पन्द्रह साल पहिले जहिना निलेश संगे चुपचाप चाह पीबैत छलहुँ तहिना आइयों हुनक संग विदा भऽ गेलहुँ चाहक दोकान दिस
ओना हमरा जनकपुरके कोनो खास आइडिया नहि अछि चलैत निलेश कहलाह ।
‘तहन चाह कोना पियायब ?’ हम हँसिक कहलहुँ ।
अहिठाम किछुक दूरी पर चाहक दोकान अछि जानकी मंदीर जेबाक बाटमे । ओना तऽ भोरक समयमे भीड़ बहुत रहैत अछि तथापि चलु देखैत छी हम कहलहुँ ।
निलेश माइक्रोवालाके जानकारी दए देलाइथ जे हम सभ किछुक दूरी पर चाहके दोकान पर छी । गाड़ी ठीक भÞऽ जाई तऽ एकबेर मीस कॉल कऽ देब । निलेश हमरा ईशारा कऽ देलाइथ आ विदा भऽ गेयलहुँ चाहक दोकान दिस ।
पाँच मिनेटके अहि बाटमे हम दुनू चुप्पे रहलहुँ जेना शुरुआत कोनठाम सँ करी से नहि फुरा रहल छल ।
लिअ आबि गेल चाहक दोकान–हम कहलहुँ ।
अहिठाम तऽ बहुत भीड़ अछि–निलेश कहलाह ।
हँ भोरहरवा पहर कऽ प्रायः जनकपुरके पत्रकार सभ अहिठाम चाह पीबैत छथि आ राजनीति पर चर्चा परिचर्चा सेहो होइत अछि । आइ तऽ कनि कम अछि । नहि तऽ पूरा देशके राजनीति अहिठाम तैयार होइत अछि से कहि हम हँसि देयलहुँ ।
लालचंद जे कि चाहके कप्प उठाबैत छल हमरा देखतहि बाजल– अरे रश्मि दैया । बैस … चाह लेबहिन ?
हँ दुटा चाह नीकगर । लालचंद इ टेबुल साफ कऽ दहिन ।
ओ गीत गुनगुनाबैत टेबुल पोछलक आ हाँसैत कहैत गेल– दैया तोरा कहियो खराप चाह देने छियौ से ?
हम निलेशके बैसि जेबाक कहि आपना सेहो बैसि गेलहुँ ।
अहाँके चाह वाला सभ निक जकाँ चिन्हैत अछि–निलेश कहलाह
हँ अहिठामक बेटी छी । एनाइ गेनाई लागल रहैत अछि ताहि सँ प्रायः अहि दोकानके जतेक व्यक्ति छथि सभ चिन्हैत छथिन । आ चाह सेहो निक बनाबैत छथि ।
हँ हल्लुक साँस लैत निलेश बजलाह आ बैसि गेलाह । हम दुनू आब एकदोसरके आमने सामने छलहुँ । हम पर्स सँ रुमाल निकालि अप्पन मुँह पोछलहुँ आ निलेश दिस ताकैत बजलहुँ– ‘जनकपुर किछ काज सँ आयल छलहुँ ?’
हँ गाममे आब कियो नहि अछि निलेश कहलाह ।
माए कहाँ छथिन से ?
ओ भायजी संगे दिल्लीमे रहैत छथि । हम तऽ कहने रहि जे हमरे संगे रहुँ मुदा नहि मानलिह । आई तक हमरा सँ नाराज छथि परिवारके सभ लोक । कियो माफ नहि कऽ सकल । शायद अहाँ सेहो नहि कयलहुँ अछि माफ हमरा । घरके देखभाल एखन टुनटुन काका करैत छथि । घरके मरम्मत करेवाक लेल आयल छलहुँ ।
बेश अहाँ केना छी रश्मि ? हम हुनक ई प्रश्न पर किछु विचलित तऽ भेलहुँ मुदा तुरंतै संम्मभरी सेहो गेयलहुँ । हम तऽ ठीक छी मुदा अहाँके चेहराके चमक हेरा गेल । बुहत दुबरा गेल छी । खेनाई समय पर नहि खायत छी की ?
हमरा लेल के बैसल अछि जे ध्यान देत ? हमरा दिस देखैत बजलाह आ… अहाँ की कऽ रहल छी ?
हँ किछ तऽ सहारा भेट न जायत अछि लोकके । एकटा दरबज्जा बंद होइत अछि तऽ भगवती हजारों दरबज्जा खोलि दैत छथिन । नहि बुझल ? हम कहलहुँ ।
ककरो चाहने कि हेतै ? जकरा जे हेबाक होइत अछि । जे भेटवाक अछि भेंट जाइत अछि कि ? निलेश बुझी गेलाह जे ई उलहन हम हुनके दऽ रहल छियैन ओ किछु नहि बजलाह आ टेबुल पर नजरि टिका देलाइथ की लालचंद चाह लऽ हाजिर भऽ गेल ।
ले दैया चाह । दैया आई तोहर आवाज नहि छलहुँ रेडियोमे ? ओ चहकैत बाजल ।
हँ हम कनि काठमांडू जा रहल छी ताहि सँ ।
काठमांडू कैला से दैया ?
आबिक देखेबौ तोरा एखन तौं जो । ओ चलि गेल ।
हम चाहक चुस्की लेलहुँ आ वर्तमान सँ अतीतमे जाय लगलहुँ । विवाहके किछु दिनक बाद निलेश संग पहिल बेर काठमांडू जेयबाक आनंदके बर्णन नहि कऽ सकैत छी ततेक उत्साह छल । दसमा पास केने छलहुँ कि दाई बीमार पडि़ गेलीह आ एकमात्र पोती हम तऽ हमर विवाह आ जमाईके देखवाक सेहनता पुरवाक मनोकामना कहि पुरा नहि होयत से कहि जबरदस्ती हमर विवाह करवाक फैसला भेल छल । निलेश गतातिमे पड़ैत छलाह मुदा ओ सभदिन बाहर रहलाह ताहि सँ अहि विवाहमे हुनक हामी पर किनको ध्यान नहि गेल । एकटा चीठ्ठी दै हुनका बजावौल गेल आ जबरदस्ती हमरा सँ विवाह भऽ गेल । अहि जबरदस्तीके विवाहमे हमर कोनो गलती नहि मुदा सजा हमरे भेंटल जे जिंनगीके अहि बाटमे एसगर सफर कऽ रहल छी ।
अहाँ कियाक काठमांडू जा रहल छी ? कोनो खास प्रयोजन अछि ?
हँ एकटा सम्मान अछि । प्रज्ञा प्रतिष्ठान दिस सँ । ओहे ग्रहण करवाक लेल जा रहल छी । चाहक चुस्की लैत हम बजलहुँ ।
एसगरे जाइत छी आ…. की….. कियो संगे सहो ?
नहि एसगरे जाइत छी । संगी बीच मझधारमे छोडि़ दैत अछि । हमरा किनको पर विश्वास नहि । अपने अन्यथा नहि लेब । निलेश हमर बातके चोट सँ परेशान भेलाह मुदा हम वास्ता नहि कयलहुँ । आई निलेश सामने आबि गेलाह यानी हमर अतित हमरा सामने अछि । हम केना काबू राखि सकैत छी । जे हमर अपमान भेल अछि । जे तिरस्कार हम सहने छी । जतेक पीड़ा जतेक गहीर चोट हमरा देल गेल अछि । जेना किनको नहि रहैत हमरा बीच बाटमे छोडि निलेश पल्ला झाडि़ देने छल ओ तिरस्कार ओ पीड़ा ओ दर्द ओ बेसहारक समय हम कोना बिसैर जायब आ कोना माफ कऽ देब निलेश के ?
हम तऽ बहुत बेशी पढ़लहुँ लिखल नहि छलहूँ । हमर जीवन यापन कोना होयत ? ई पहाड़ सनक जिंनगी हम कोना जीब ? अहि बातके निर्णय करैवाला हमर पति मात्र ई कहि हमरा छोडि़ देलक जे तु हमरा काबील नहि । हमरा संगे पार्टीमे नाचि नहि सकैत अछि । हमरा संगी सबके संगे भदा मजाक नहि कऽ सकैत अछि । कोनो काज नहि कऽ सकैत छी बाहर तऽ एहन पत्नीके हमरा कोनो काज नहि । ओहि निलेशके हम कोना माफ कऽ सकब ?
जे अहि पन्द्रह सालमे एकहुँ बेर पलटि कऽ हमरा दिस नहि तकलक । हम जीबैत छी कि मरैत छी ? हम कोना अप्पन जोगाड़ कऽ रहल छी । हम कोन कोन जतन नहि केने छी आई अहिठाम तक पहुँचवाक लेल । कतके आदमीके लोभी नजरि सँ अपनाके बचाकऽ , लोकके ताना सुनिके ,एसगर रहिके जे सभ भोगने छी ओकर हिसाब के देत ? ओ पन्द्रह साल जे हम तिल तिल क जरलहुँ , हर दिन निलेशके इंतजार कयलहुँ जे कहियो निलेश अएताह आ कहताह चलु जिंनगी एकबेर फेर सँ शुरु करेत छी मुदा तेहन किछ नहि भेल तऽ ओहि निलेशके कोना माफ कऽ सकब ?
रश्मि ……रश्मिंं… कत्तय हेरा गेयलहुँ ?
हँऽऽऽ हम जेना हेरायल कहलहुँ –“ किछ कहैय चाहैत छी की ? अरे अहाँके चाह खतमो भऽ गेल आ हमर बांकिये अछि । अहाँके तऽ बड़ा समय लागैत छल चाह पीबामे ।”
समयके संगे बहुत किछु बदलि जायत अछि रश्मि – ओ कहलाह ।
हँ… हम कहैत रहि जे माए ,भैया ,भौजी सभ अहाँके बुहत याद करैत अछि । बहुतेबेर हमरा कहलाथि जे अहाँके लियौन करा लेबाक मुदा हम बहुत लज्जित छी । हम कोना अहाँके लेबाक लेल आबि जेयतहुँ ? इ कहि ओ चुप्प भऽ गेलाह आ चाहक कप्प दिस ताकैत बजलाह जे अहाँ पहिने झट सँ चाह पीब लेत छलहूँ । उल्टा भऽ गेल आइ चाह रखले अछि । ई कहि अप्पन दिस सँ माफी मांगैत ओ बिहुँसि पड़लाह । ओ अप्पन अतितके बिसरि सकैत छथि मुदा हम नहि ।
हम मानलहुँ , कहलहूँ जे अहाँ चाहब तऽ हम पढि़ लेब । हम अपना आपके अहाँके अनुरुप बदलि लेब । गाम समाजके लोक हमरा जीबै नहि दैत । हम बहुत दुहाई देने रहि । हम घरके एकटा कोनामे पड़ल रहब अहाँके टहल टिकोरा करब मुदा अप्पना सँ दूर नहि करुँ । जीवन संगीनी नहि , टहले टिकोरा करैवाली बनि सहि मुदा अपना संगहि रहै दिअ । हमर एक नहि सुनल गेल । जबाबमे प्रश्न आयल घरके काजके बाहेक की कऽ सकैत छी ? अरे हमरा मोन सँ विवाह भेल रहित तऽ ओ कोनो काज कऽ सकैत छल ? आइ ओ हमरा संगे कदम सँ कदम चलि सकैत छल । हमर काठमांडूमे अप्पन घर रहितै । लोक सभ हमर पत्नीके दखतहि तऽ कहितै जे देखियो फल्लाके कनिया केहन निक अंग्रेजी नेपाली बाजेत अछि । हमर एकटा अलगे शान रहैत । मुदा अहाँ कऽ सकैत छी घरके टहल टिकोरा जे हमरा नहि चाहि । एहन टहल टिकोरा अंगना निपनाय पोतनाय अप्पना नैहरमे करब । हमर पीछा छोडि़ दे कहि निलेश जोर सँ किवाड़ बंद कऽ बाहर निकैल गेल ओहि निलेशके कोना माफ कऽ सकबै ?
आई अहि मोड़ पर अहाँ संग भेंट होयत से नहि सोचने रहि । हमर चाह खतम भऽ गेल हम उठि गेलहूँ आ लालचंदके पाय देबै लगलहुँ । ओ जिद करैत बजलाह हम दैत छी । मुदा हमरा सँ हारि गेलाह पाय हम अपहि देलहुँ ।
रश्मि….. रश्मि…
हँ …. हँं…..
की ततबेमे माइक्रो बलाके फोन आयल गाड़ी बनि गेल आबि गेल जाउ । दुनू गोटे भारी मोन सँ विदा भेलहुँ ।
बाटमे निलेश बहुत हिम्मत जुटाकऽ कहलाह –रश्मि….. हमरा….. माफ कऽ दिअ । एकछा नव शुरुआत कऽ सकैत छी । चलँु संगे रहैत छी ।
हम गंभीर मुदा दरदन उठाके अंतिम फैसला करैत कहलहुँ । नहि हमर अहाँके रस्ता एक नहि अछि । बहुत देर भऽ गेल अछि निलेश । हम एकटा बाट बहुत मुश्किल सँ बनौने छी । हमर अपन बनायल रस्ता सँ भटैक कऽ हम किनको संगे नहि जाय चाहैत छी । हम एसगरे नीक छी । फेर कोनो दिन जँ बाटमे भेंट जायब तऽ अहिना एक कप्प चाह संगहि पी लेब । मुदा चारि कदम संगे नहि चलब । आ हम आगाके सीट पर जा बैसि गेयलहूँ । निलेश सिंगल सीट पर आ गाड़ी अप्पन गणतव्य दिस दौड़य लागल ।
(उप प्राध्यापक एवम् रेडियोकर्मी)
[email protected]


text:
सुपौल। 20 जनवरी। कानपुर रेल हादसा के तार नेपाल मे जुड़ल आइएसआइ से होयबाक बाद भारत - नेपाल सीमा पर सुरक्षा बढ़ाओल गेल अछि। ओतहि 21 जनवरी क' होमै बला पूरा बिहार मे मानव श्रृंखला मे कउनु तरहक बाधा उत्पन्न नहि हुवे आर 26 जनवरी केर तैयारी के मद्देनजर एसएसबी 45 वीं बटालियन के सभ सीमा चेक पोस्ट एवं नाका पर सुरक्षा बढाओल गेल अछि।
जवान सभक संग महिला जवान क' सेहो तैनात कायल गेल अछि। एहि बाबत पुछला परएसएसबी 45वीं बटालियन वीरपुर के सेनानायक राम अवतार भलोठिया कहला कि जवान ओनहियो अलर्ट रहैत अछि। बावजूद ऐहिक हमसभ सतर्क छी। 24 घंटा जवान सीमा पर आबै - जायबला के जांच ते कैरते अछि ऐहिक संगे संग फुटपाथ व सीमा से जुड़ल हर पगडंडि पर जवान सभ पैनी नजर राखैत अछि।
सुरक्षा व्यवस्था एहितरहे तेज क' देल गेल अछि कि परिंदा सेहो पर नहि मैर सकैत अछि। ओतहि भारत - नेपाल सीमा के भीमनगर महावीर चौक स्थित चेक पोस्ट पर तैनात एसएसबी 45 वीं बटालियन के महिला जवान पूजा कुमारी व जवान जितेंद्र कुमार कहलनि कि हम सभ हरेक वाहन के संगे संग आबै - जाय बला लोग सभक आधुनिक संयंत्र व मेटल डिटेक्टर से जांच के बाद हुनकर पहचान पत्र देखि हुनका आउट पोस्ट से अएबाक जा जएबाक अनुमबती दैत छी।


text:
कवि आ कविता केँ भिन्न-भिन्न बुझबाक चाही। कविक आकांक्षा आ कविताक आकांक्षा नहि खाली भिन्न होइत छैक, परस्पर संघाती सेहो होइत छैक। एहि समयमे कवि आ कविताक आकांक्षा भयावह संघात मे अछि। अजुकाक कार्यक्रम मे एहि भयावह संघात पर गप केनाइ कार्यक्रमक आकांक्षाक संघात मे शामिल भेनाइ सं कम नहि, तें एहि पर फेर कखनो। तखन कविताक आकांक्षाक किछुओ संकेत नहि केनाइ कविता पर चर्चाक एहि अवसर केँ होहकार दिश लए जा सकैत अछि। आब, संकेत तं संकेते होइत छैक। जे-से,
कविताक बहुत रास आकांक्षा होइत छैक। ई आकांक्षा सब समय एक रंग-रूप मे नहि रहैत छैक। जेना जीवन बदलैत रहै छैक तहिना ई आकांक्षा सेहो अपन रंग-रूप बदलैत रहै छैक, जे सौभाविक। तं की कविताक कोनो सार्वकालिक आकांक्षा नहि होइत छैक! होइत छैक। एक टा मूल आकांक्षा होइत छैक। एहि मूल आकांक्षाक परिप्रेक्ष्य मे कविताक अन्य आकांक्षा अपन रुपाकार लैत रहैत छैक। ई मूल आकांक्षा की होइत छैक! की सब कविक कविता मे ई मूल आकांक्षा एकहि रंग-रूप मे अनिवार्यतः होइत छैक! नहि। सब कवि स्वतंत्रतापूर्वक एहि मूल आकांक्षा के अपना तरहे थिर करैत छथि, दुर्निवार स्थिति मे बदैलतो रहैत छथि। जाबत तक कविता लिखनहारक भेट व परिचय अपन कविताक मूल आकांक्षा सं नहि होइत छनि,ताबत धरि ओ कवित तं लिखैत रहैत छथि मुदा ओ कविक तरजा आ हौसला के नहि गहिया पबैत छथि, खाहे ततखनात कतेको नीक आ भावविमुगद्ध कविता लिखबा मे सफल किएक ने भए जाइथ। वचन प्रवीण भेनाइ आ कवि भेनाइ भिन्न-भिन्न गप छैक। से जं नहि होइतै तं तुलसीदास किएक लिखितथि जे,
‘राम भगति भूषित जियँ जानी। सुनिहहिं सुजन सराहि सुबानी॥
कबि न होउँ नहिं बचन प्रबीनू। सकल कला सब बिद्या हीनू॥’
किएक लिखितथि जे हम कवि नहि छी, नहि वचन प्रवीण छी, सब कला आ विद्या सं हीन छी! तैयो अहाँ केँ हमर सराहना लोक करैत अछि तं बस एहि दुआरे जे हमर उक्ति राम भक्ति सं समृद्ध अछि। अर्थात, संक्षेप मे ई जे कविता केँ स्वीकार आ सराहक लेल कविताक आकांक्षा सं जुड़ाव पहिल शर्त्त होइत छैक। कविताक बहुत रास गुण होइत छैक। तुलसीदासक शब्द मे कही तं,
‘आखर अरथ अलंकृति नाना। छंद प्रबंध अनेक बिधाना॥
भाव भेद रस भेद अपारा। कबित दोष गुन बिबिध प्रकारा॥’
अजित आजाद एहि शर्त्त केँ अपना ढंग सं बुझैत छथि। ओ बुझैत छथि जे ‘गप बनायब, गप्पी होएब थिक, कवि होएब नहि।’ एकर कारण की! एकर कारण ई जे कविक एक कविता हुनकर दोसर कविताक प्रसंगे अधिक आधिकारिक तौर पर अपन अस्तित्वक अर्थ पबैत अछि। से अर्थ पबैत छथि कविताक मूल आकांक्षाक सातत्य मे। ई मूल आकांक्षा मालाक सूत जकाँ कविक कविता के काव्य शृँखला मे जनमैत रहए देबाक अवसर दैत छैक।
नाना प्रकारक अर्थ, अलंकार, अनेक प्रकारक छंद रचना, भाव आ रस आदिस कविता मे तरह-तरहक गुण-दोष होइत छैक। एहि दोष शब्द पर ध्यान दिऔ। अकारण नहि जे मैथिली समाज मे छंदक संगे एकटा आर शब्दक वेबहार होइत छैक, जेना चाहक संगे ताह! छंदक संगे बेबहार होबवाला ओ शब्द थिक छल! सुच्चा कवि केँ पहिने ई स्वीकरक लेबाक चाही जे औ बाबू हमरा कवित्त विवेक नहि अछि। तुलसीदासक शब्दे कहि’ तं ‘कबित बिबेक एक नहिं मोरें। सत्य कहउँ लिखि कागद कोरें॥’
सुच्चा कवि केँ अपन कविताक मूल आकांक्षा केँ सब सं पहिने चिन्ह पड़ैत छैक। अपन निजी आकांक्षा सं कवितक आकांक्षा जं संघाती मुद्रा मे उपस्थित होइत ओकरा कविताक आकांक्षा संग ठाढ़ हुअ पड़ैत छैक। आ से अपना केँ कवि नहि मानल जेबाक जोखिमक शर्त्त पर ठाढ़ होब पड़ैत छैक।
तं! की होइत छैक विचारधारा? संसार मे विचारधारा बहुतो रास छैक, असल मे ओकरा उपविचारधारा कहनाइ अधिक उचित। दू टा मूल विचार छैक। वस्तुवादी आ भाववादी। अर्थात, वस्तु सं भावक जन्म होइत छैक अथवा भाव सं वस्तुक? एत एहि पर बेसी विवेचनक गुंजाइस नहि। तथकन ई कहब जे रोटी आ राम एक दोसरक विकल्प नहि भए सकैत अछि। निवेदन ई जे रोटियो केँ कने वृहत्तर अर्थ मे लेल जाए आ राम केँ सेहो वृहत्तर अर्थ मे लेल जाए। कने दृढ़तापूर्वक ई कहब जरूरी जे राम सँ बैर नहि मुदा, अजित आजादक कविता का मूल आकाँक्षा प्रथमतः आ अंततः रोटी छनि। जेना राम एकटा सुंदर भाव तहिना रोटी एकटा जरूरी विचार।
आधुनिक, उत्तरआधुनिक वा पराधुनिककाल मे कविताक मूल आकांक्षा प्रथमतः आ अंततः ओकर विचारधारा मे प्रगट होइत छैक। कविताक संभवाना तं भावधारा मे सन्निहित रहैत छैक, मुदा कविताक ई संभावना अपन सार्थकताक संतोख तं विचारधारा सं जोग-लगन मे पबैत अछि। संकेत मात्र सं काज चलि जाएत जे दुनिया विचार संदर्भे जाहि पिच्छर जमीन पर पहुँचाओल गेल अछि ओहि मे मुख्य विवादक कारण विचार नहि, धारा छैक। बहुतोक लेखे विचार आ विचारधारा मे कोनो अंतर नहि। एहि बात पर ध्यान रखनाइ जरूरी जे सदखनि तं नहि, मुदा अधिकाँशतः भाव अपना केँ विचारक पोशाक मे उपस्थित करैत अछि। धारा ओहि पोशाक केँ छिन्न-भिन्न कए भावक अनित्यता वा क्षणभंगुरताक पोल खोलि दैत अछि। ताञ, विचार सं ततेक परहेज नहि, विचारधारा सं परहेज। प्रसंगे कही तं आइ काल्हि तं कोनो प्रसंग पर विचार पुछनिहार कतेको भेट जेताह, मुदा विचारधारा पुछनिहार शायदे संयोगे।
भगवान कहलखिन तं कहलनि! आइ काल्हि तं सब शक्ति-स्रोत सं जुड़ल लोक सब तं सब अबल-निबल केँ इएह कहै छैक ने जे भगवान कहलनि,
‘सर्वधर्मान्परित्यज्य मामेकं शरणं व्रज।
अहं त्वा सर्वपापेभ्यो मोक्षयिष्यामि मा शुचः।।’
कतेक चाही? हम पूछै छी अपना के, अहाँ पूछू अपना के। अजित आजाद पुछलनि अपना के! ‘बेसी किछु नहि’ कविता केँ देखल जाए--
सब धर्मक परित्याग करैत हमर शरण मे आउ? हम अहाँ केँ सब पाप सं मुक्त कए देब। चिंता जुनि करी। शक्ति-स्रोत सं जुड़ल लोक सब अपना केँ भगवान सं कम की बुझैत छथि! मनुखक शरण मे मनुख केँ जेबाक बाध्यता सं बचेबाक संघर्षो केँ सभ्यताक मूल संघर्ष के रूप मे चिन्हबाक चाही। चिन्हबाक चाही एहि संघर्ष केँ। सभ्यताक प्रांगण मे अनवरत चलि रहल एहि रण केँ। एहि रण केँ जं नहि चिन्हि सकै तं चारण होइ मे कतेक देरी! विकल्प कोनो नहि, रण चारण! अजित आजाद एहि संघर्ष केँ नीक जकाँ बुझैत, भने रेखांकित करैत छथि, ‘वर्त्तमान मे कविताक नाम पर दू टा प्रवृत्ति मुख्य रहि गेल अछि – रण अथवा चारण। हम अपना केँ पहिल कोटि मे रखैत छी।’ ओ अपन पक्ष आ प्रवृत्ति केँ बीछि लैत छथि, बीछि छथि अपन विकल्प। हुनकर कविताक मर्म के बुझबा लेल एहि विकल्पक महत्त्व आ एहि स्वीकारक मर्म केँ बुझ पड़त! ओ अपन कविता मे एहि विकल्पक चयनक संदर्भ मे विचार’क महत्त्व केँ बुझैत छथि आ समयक आँचर मे लागल अहगराहीक आँच काटिक कविताक मनोरम जगत दिश नहि बढ़ चाहैत छथि। तें ओ कहि सकैत छथि जे, ‘कवितामे ‘विचार’ एकटा विचारणीय (जरूरी) पक्ष थिक। किछु गोटे विचार केँ कविता पर ‘भार’ (अनावश्यक लदनी) जकाँ बुझैत छथि आ एहि सँ अपना केँ कतियौने रहैत छथि।’
‘नहि, एतेक प्रशंसा नहि/ नहि, एतेक निंदो नहि/ / नहि, एतेक भूख नहि/ नहि, एतेक तृप्तियो नहि/ / एतेक आकुलता, एतेक निश्चिन्ति सेहो नहि किन्नहुँ/ / नहि, किछु नहि एतेक/ जतबे जीवन, ततबे किछु/ जीवनक अनुपात सँ बेसी किछु नहि/ अपन दुनू हाथ सँ बेसी किछु नहि।’ तें, ‘अपेक्षा’ ‘साँस भरि/ श्रम// श्रम भरि/ आराम// आराम भरि/ निन्न// निन्न भरि/ अन्हार// इजोत भरि/ जीवन// जीवन भरि/ सुख// दुख ओतबे भरि/ जतबे भरि मोन रहय ई सभ।’
विडंबना ई जे आजादीक संग गठित नव भारत-राष्ट्र मे हमर सभक भाषा चिर स्थगन मे समा गेल। भाषा किछु शब्द आ वाक्य-विन्यास नहि होइत छै। भाषा सभ्यताक एकटा अध्याय होइत छैक। जे भाषा संस्कृत सनक समृद्ध आ शक्तिशाली भाषा सं भिन्न भए ओकर चुनौतीक मुकाबिला करैत जीबैत आ स्वयं-समृद्ध होइत चलि आयल ओ आजाद भारत-राष्ट्र मे स्थगन आ कुपोषणक शिकार भए गेल! ओकरा जीवन व्यवहार सं बाहिर कए देबाक सबटा ब्यौंत भए गेल! जीवन व्यवहार सं भाषा केँ बाहिर केनाइक मतलब एकटा जीबैत समाज आ सामाजिकता केँ बहिष्कृत कए देनाइ सं कम की? ‘पितर केँ अर्घ्य नहि/ भाषा चाहियनि/’ पितर के? पितर जिनका लेल बँसवारि एकटा कामना छलनि विचार छलनि वंश-वृद्धिक! गवाही अजित आजादक कविता, ‘कोहबर मे कोपड़ायल बाँसक/ चित्र बनबैत काल/ विधकरीक मोन मे अवश्ये हेतनि आयल/ वंश-वृद्धिक मंगल-विचार/ एकटा कामना थिक बँसबारि/ से बुझबा मे भांगठ नहि अछि आइ’। पितर के? पितर जे आजाद भारत-राष्ट्रक स्वप्न देखलनि, जे ओहि सपना लेल रण केलनि! जं पितर केँ ठीक सं चिन्हियनि तं सत्ते वाकहरणक शिकार भेल पितर केँ अर्घ्य नहि, भाषा चाहियनि। मिथिलांचल दू राष्ट्र मे बँटि गेल! ओहू सं बेसी दुखद आ कष्टकर ई जे मैथिली जातीयताक बोध नहि विकसित भए सकल ओहि पर फेर कहियो।
कवि अपन समय आ समाजक सौंदर्यबोध आ आनंद संदर्भ केँ बुझैत बदलैत रहैत छथि। कवि स्वानुभूति केँ अनकर तदानुभूति मे बदलैत ‘आनंद’ आ ‘मजा’ क छूटल वा ओझल क्षितिजक ईशारा करैत रहैत छैक। बोध करबैत रहैत छैक जे, बहुत किछु पाबि गेलाक बादो एहि जीवन मे कते किछु स्पृहणीय छूटल रहि जाइत छैक! सबूत! ‘यात्रा’ कविता! ‘दलिसगा संग/ उसना भदइक भात आ अल्लुक सन्ना/ खयने छी की अहाँ/ खेतक आड़िपर बैसिक’/ मरुआ रोटीक संग नून-तेल-मिरचाइ/ आ कि कोनो मेला मे गमछा पसारिक’ मुरही-लाइ/ खयने छी अहाँ/ / हम खयने छी’।
की हम सब सते पनिमरू भए गेल छी! नहि कोना! नहि ई तं ई बाल किएक जे, ‘बिसलरी पिबैत जल-मन्त्री/ बोतलक पेनी मे छोड़ अइँठ पानि/ आस्वासनक मुद्रा मे उछालि दैत छथि/ बोतलक ठेपी खोलैत जनता/ तृप्त-तृप्त होइत/ विदा भए इत अछि धरिया बन्हैत’। एक समय उनिभू (उदारीकरण-निजीकरण-भूमंडलीकरण) क शुरुआती दौर मे ट्रिकिल डाउनक आर्थिकीक बड्ड चर्च-बर्च रहै। ट्रिकिल डाउनक आर्थिकीक आइ कोनो तेहेन चर्च-बर्च तं नहि, मुदा हाल तं उएह!
तखनि, ई कखनो संभव नहि जे कोनो कविक सब कविता समान रूपेँ महत्त्वपूर्ण आ स्वीकार्य हो। प्रकृत कवि आ उपकृत कविक फर्क पर फेर कखनो, अखन तं ई कहए चाहै छी, जेना प्रकृति मे उपलब्ध बहुत रास उपादान हमरा पहुँच आ अवगैत सं बाहर रहि जाइत अछि. तहिना प्रकृत कविक बहुत रास कविता केँ बुझाबाक चाही। ‘शारदा सिन्हा’ बहुत महत्त्वपूर्ण आ प्रभविष्णु कविता बनैत-बनैत अंत मे कविक अपन भावातिरेक मे अपरतिभ समाहारक शिकार भए जाइत छैक। कविता मे कवि हुसि कत जाइत अछि एहि दृष्टि-बोधक लेल एहि कविता केँ बेर-बेर पढ़बाक चाही।
कहब, अनावश्यक जे हमरा साहित्य आ कविताक प्रगाढ़ बोध नहि। मैथिली मे तं एकदमे नहि। एक टा पाठकक रूपेँ जे बुझ मे आएल से कहलौँ।


text:
ज्योतिर्लिङ्ग
हिन्दू धर्ममे पुराणसभक अनुसार शिवजी जतय-जतय स्वयं प्रकट भेलथि उक्त बारहो स्थान मे अवस्थित शिवलिङ्ग के ज्योतिर्लिङ्गक रूप मे पूजा कएल जाइत अछि ।[१] नेपाली बृहत् शब्दकोश मे ज्योतिर्लिङ्ग सत्ययुग मे आभा परावर्तित करैत छल- एहेन विश्वास कएल गेल छल। शिवजीक द्वादशज्योतिर्लिङ्ग कहि लिखल छल ।
- सौराष्ट्र क्षेत्र मे - श्रीसोमनाथ,
- श्रीशैलपर्वतक्षेत्र मे - श्रीमल्लिकार्जुन,
- उज्जयिनी (उज्जैन)मे श्रीमहाकाल,
- मल्लप्रक्षेत्र मे - ॐकारेश्वर,
- परलीमे बैद्यनाथ,
- डाकिनी नामक स्थानमे श्रीभीमशङ्कर,
- सेतुबन्धमे श्री रामेश्वर,
- दारुकावनप्रदेश मे श्रीनागेश,
- वाराणसी (काशी)मे श्री विश्वनाथ,
- गौतमी (गोदावरी)क तट पर श्री त्र्यम्बकेश्वर,
- हिमालयक केदारखण्ड तलहटी मे श्रीकेदारनाथ
- शिवालयमे श्रीघुश्मेश्वर।
हिन्दू सनातन मे प्रचलित मान्यताक अनुसार जे कियो मानव प्रतिदिन भोर तथा साँझक समय मे ई बारह ज्योतिर्लिङ्ग सभक नाम लैत अछि, ओकर सात जन्मक पाप अहि दिव्य-ज्ञान-ज्योति-लिङ्गसभक स्मरण मात्र सँ मेटाइत अछि ।
स्थलसभ[सम्पादन करी]
१२ ज्योतिर्लिङ्गक नाम शिव पुराण अनुसार (शतरुद्र संहिता,अध्याय ४२/२-४)।
बारह ज्योतिर्लिङ्ग ओ बारह राशि मध्यक सम्बन्ध[सम्पादन करी]
मेष - सोमनाथ, वृष - श्रीशैल, मिथुन - महाकाल, कर्क - अमलेश्वर, सिंह - वैद्यनाथ, कन्या - भीमशंकर, तुला - रामेश, वृश्चिक - नागेश, धनु - विश्वेश, मकर - त्र्यम्बक, कुम्भ - केदार तथा मीन - घृष्णेश
सन्दर्भ सामग्रीसभ[सम्पादन करी]
- ↑ "बारह ज्योतिर्लिङ्ग, एक यात्रा", संस्थानक आधिकारिक वेबसाइट।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)


text:
बिहार सं दिल्ली आओर दिल्ली सं सूरत. दिल्ली सं सूरत अएलाह हफ्ता भर भ चुकल अछि. एतेक दिन सं सभक मुंह सं गुजरात के बारे मे सुनैत रहय छलहुं. मुदा अखन धरि गुजरात आबय के मौका नहि मिलल छल. तै द्वारे एहि बेर जेनाहि गुजरात सं एकटा ऑफर आएल हम ओकरा स्वीकार करय मे देर नहि लगैलहुं.
मने-मोन कहलौं जे एहि बेर गुजरात घुमि कs आबय के चाही. किएक तं बूढ़ सभ कहि गेल छथिन्ह कि जतेक बाहर घूमब-फिरब ओतेक अनुभव हेत...ओतेक दिमाग खुलत. ओनाहुं पटना...
दिल्ली... रांची और लखनऊ के अलावा दोसर दिस गेलाह नहि पार लागल अछि. मुदा एहि बेर हम कहलौं कि नई देश भ्रमण जरूर करबाक चाही. ओनाहुं अखन बेरोजगार छलहुं.
विदा भेलहुं सूरत के लेल. ट्रेन जखने गुजरातक सीमा मे प्रवेश करलक तखने लागल कि किछु बदलाव भेल अछि. किएक तं अपना सभ के तरफ स्टेशन सभ कतेक गंदा रहैत अछि... ई कोनो कहय के बात नहि अछि. मुदा एतुका स्टेशन सभ अतेक साफ सुथरा जे मोन होएत कि एतहिं सुति रही.
रास्ता मे गोधरा सेहो आएल छल. गोधरा पहुंचला पर 2002 याद आबि गेल. बाद बाकी हमर ट्रेन राति के साढ़े दस बजे सूरत पहुंचल. राति मे सूरत स्टेशन पर संगी सभ आबि गेल छल. खेनाय नहि खएने छलहुं. ओनाहों गुजरातक खेनाय के बारे में बडड् सुनले छलहुं. मोन मे तं गुजराती खाना के स्वाद अबैत रहे. संगी सभ सेहो इहे गप कहला कि चलु गुजरात मे शुरूआत एतुका खेनाय सं कएल जाए.
हमहुं तपाक सं हं कहि देलहुं. देरी नई करवाक चाही. चौबीस घंटा सं ट्रेन में बैसल-बैसल मोन सेहो बैचेन भs गेल छल. गुजराती थाली लगाएल गेल. सभसं पहिले एक चम्मच छोला मुंह मे देलउं. मोन भेल कि तुरंत फेंक दी. मुदा अन्न रहय...कि करतौं. छोला जे रहय ओ पूरा मीठ्ठ. आई तक हम खाली मसाला वाला तीतगर...चटगर...सुसुआबैय वाला छोला खेएने छलौं. ई त हमरा लेल एकदम सं नया स्वादक अनुभव रहय.
गुजरात मे लोक खाना सभ मे मिरचाई के जगह चीनी आओर गुड़ मिलाबए छथिन्ह. मुदा आब हफ्ता भर मे हमरो आदत भ गेल अछि. त एहन रहल हमर गुजरातक पहिल दिन. गुजरात के बारे में आउरो बड़ गप अछि जेना-जेना काज सं फुरसत भेटत तेना-तेना लिखब.


text:
आई राष्ट्रपिता गांधीजी बड़ याद आबि रहल छथि. हुनकर एतेक कमी कहिओ नहि खलल छल. बापू अहां के देश के ई कि भs गेल अछि ? कि देश एहिना विकास के रास्ता पर जाएत ? मिडिल स्कूल मे पढ़ने छलहुं जे हम सभ भारत गणराज्य के निवासी छी. देश मे कतहुं आबि-जाए- बसि सकय छी. एक दोसरा संग रहि सकय छी. सभ देशवासी एक छी. मुदा हाई स्कूल मे गेलहुं त पता चलल जे जम्मू-कश्मीर मे अहां बसि नहि सकय छी. अपन देश के किछ खास दोसर इलाका मे जाए के लेल अहां के सरकार के बताबए पड़त. आओर जखन कॉलेज के पढ़ि कs बाहर अएलहुं त पता चलल जे असम नहि जाs… जम्मू-कश्मीर नहि जाs… महाराष्ट्र नहि जाs... कर्नाटक नहि जाs... गुजरात नहि जाs… एहि ठाम के लोक बिहारी के विदेशी बुझैत अछि. आन जकां बर्ताव करैत अछि. मारैत-पीटैत अछि. कि केंद्र के कांग्रेस सरकार गांधीजी के एहि सपना के साकार करय मे लागल अछि ?
पहिने लोक कमाए लेल बंगाल... असम जाए छलाह. असम मे हिंसा के बाद पंजाब... हरियाणा... मुम्बई आओर दिल्ली के रूख कएलाह. मुदा असम मे दोसर राज्य वाला के जे भगाबय के रोग रहै ओ मुम्बई... दिल्ली वाला के सेहो लागि गेल. सरकार के ढुलमुल रवैया... लचीलापन... वोट... तुष्टिकरण के राजनीति के कारण देशक एकता पर असर पड़ल. सिर्फ शहर के विकास पर ध्यान देय वाला सरकार के कारण गाम सं लोक के पलायन होए लागल. मुदा शहर मे कमाए के लेल गेल बिहारी लोक के मारय-पीटय जाए लागल. बिहारी... भैया कहि कs बुलाएल जाए लागल. पूरा देश के अपन घर- आंगन मानय वाला बिहारी लोक के अपमान कएल जाए लागल. कहल गेल अपना घर जाs.
बिहारी कहिओ राज ठाकरे के महाराष्ट्र नवनिर्माण सेना के निशाना बनल त कहिओ कर्नाटक मे स्थानीय छात्र सभ के. कहिओ दिल्ली के दुर्दशा के लेल शीला दीक्षित बिहारी के जिम्मेदार ठहरयलीह त कहिओ केंद्र सरकार एकोटा मंत्री नहि बना बिहार के ठेंगा देखएलक... त कहिओ पुणे मे इंटरव्यू मे बिहारी छात्र सं पूछल गेल कि देश के क्राइम कैपिटल कोन अछि ? आब नंबर आएल अछि गुजरात के शहर सूरत के.
सूरत के महानगर पालिका कमिश्नर एस अपर्णा के साफ कहनाय छनि यूपी –बिहार वालो गुजरात छोड़ो. सूरत दुनिया भर मे डायमंड सिटी के नाम सं जानल जाएत अछि. सूरत मे बिहार-यूपी के हजारों लोक डायमंड आओर कपड़ा उद्योग मे काज कs रहल छथिन्ह. राज्य के राजस्व आओर विकास मे अपन योगदान द रहल छथिन्ह. मुदा जखन सूरत मे आएल बाढ़ि सं प्रभावित एहन इलाका जतय कोनो बुनियादी सुविधा नहि अछि. लोक बाढ़ि सं परेशान छलाह. खाए-पिबए के आफत छल. एहन मे कोनो सांत्वना देबय... धीरज देबय के जगह... दुख पर मरहम लगाबय के जगह कमिश्नर साहिबा लिंबायत मोहल्ला के लोक के उल्टे डांटय लगलीह. कमिश्नर साहिबा के कहनाय छलन्हि जे सुविधा चाही त बिहार जा. एहि ठाम कोनो सुविधा… मदद नहि मिलतह. तों सभ गुजरात मे आबि कs घिनौने छ.
परेशानी... मुसीबत... कष्ट सुनय के बजाए घर लौटय के नसीहत... एकरा अहां कि कहबय ? देश के जिम्मेदार लोक सं अहां एहन बयान के उम्मीद कs सकय छी ? कि बिहार देश मे नहि अछि ? असम मे बिहारी के मारय वाला... कर्नाटक मे छात्र सभ के मारय वाला ... महाराष्ट्र मे बिहारी के दौड़-दौड़ा कs पीटय वाला के खिलाफ अखन धरि कोनो कार्रवाई भेल अ जे आगां किछ होएत ? मुदा ई बिहार- बिहारी के लेल कोनो पहिल घटना थोड़े अछि ? दू- चारि दिन बाद इहो मामला ठंडा जाएत. छै कि नहि ?


text:
पोर्ट मोरेस्बी
पोर्ट मोरेस्बी (/ˌpɔːrt ˈmɔːrzbi/; टोक:पोट मोस्बी), लाई पोम सिटी या मात्र मोरेस्बी, पपुवा न्युगिनी क राजधानी तथा सबसँ पैग आ लोकप्रिय शहर छी । ई न्यू गिनी द्वीपक किनारा द्वीप पापुआन पेनिनसुला क दक्षिण-पूर्वी समुद्री-तट मे अवस्थित अछि । १९ अम शताब्दीक मध्य भागमे शहर एक व्यापारिक केन्द्रक रूपमे प्रकट भेल । द्वितीय विश्वयुद्धक दौडान ई १९४२–४३ क समयमे शाही जापानी सेना द्वारा विजयक लेल एक प्रमुख उद्देश्य बनल छल । पोर्ट मोरेस्बी द्वितीय विश्वयुद्धक समयमे दक्षिण पूर्व एशिया आ अमेरिकासँ अष्ट्रेलियाके अलग लावैल अाधार सेहो बनल छल ।
सन् २००० मे एकर जनसंख्या २५४,१५८ छल ।[१] २०११ कऽ अनुसार ई नौ वर्षक अवधिमे २.१% कऽ वार्षिक वृद्धि दरसँ एकर जनसंख्या ३६४,१४५ पुगल । शहर स्थापना भेल ठाउँमे शताब्दी अगासँ मोटुआन-कोइटाबु लोगसभक बसोबास रहल छल । १८७३ मे , पोर्ट मोरेस्बी देखैल पहिल ब्रिटेनक कप्तान जोन मोरेस्बीछल । ई नाम उनकर पिता, एडमिरल सर फेयरफाक्स मोरेस्बी कऽ सम्मानमे देने छल । यद्यपि पोर्ट मोरेस्बी केन्द्रीय प्रदेशसँ घेरिएल राजधानी भेलवादो ओ प्रदेशक भाग नै भऽ, राष्ट्रिय राजधानी जिला छी ।
इतिहास[सम्पादन करी]
वर्तमान समयमे पोर्ट मोरेस्बीक रूपमा चिनल क्षेत्रक मोटुआन लोगसभ सागो, अन्य खाद्य आ क्यानो लगसभ, हनुआबाडा सँ जलयात्रा करै अपन भाँडा-बर्तनक कारोबार केलक ।[२] ओसभक भाषा, मोटु, हिरि मोटु, पपुवा न्यू गिनी क आधिकारिक भाषाक आधार छल । १९६० दशकसँग ई मोटु भाषाक गिरावट आएल आ टोक भाषाक लोकप्रियता बढ्त गेल । हिरी यात्रीसभ पैग मात्रामे छल ।[३] प्रत्येक ६०० टा पुरुष २० टा बहु-सङ्ख्यक समुद्री डुङ्गा वा लाकातोई कऽ प्रयोगसँ प्रत्येक यात्रामे २०,००० माइटक भाँडा-बर्तनक कारोबार केलक । मोटुआनसभक लेल , हिरी एक आर्थिक उद्यम छल आ एकर लाम्बा आ खतरनाक यात्राक माध्यमसँ अपन आदिवासी पहिचानक पुष्टि करैत छल ।[४]
स्वतन्त्रता[सम्पादन करी]
सितम्बर १९७५ मे, पोर्ट मोरेस्बीके राजधानी बना पपुवा न्यू गिनी एक स्वतन्त्र देश भेल ।[५]
जलवायु[सम्पादन करी]
पोर्ट मोरेस्बीक जलवायु उष्णदेशीय चक्रवात कऽ अछि आ वर्षभर ई प्रकारक जलवायु रहैत अछि। पोर्ट मोरेस्बीक औसत वार्षिक वर्षा मात्र १,००० मिलिमिटर वा ३९.३७ इन्च अछि । जेकर फलस्वरूप न्यू गिनी के एक सुख्खा स्थान छी ।
सन्दर्भ सामग्रीसभ[सम्पादन करी]
- ↑ "citypopulation.de", citypopulation.de, अन्तिम पहुँच २०१०-०४-२५।
- ↑ "March of Civilisation", The Argus (The Argus Office, Melbourne Victoria), ७ सितम्बर १९०९, पृ: ५, अन्तिम पहुँच २९ नवम्बर २००९।
- ↑ "Progress in Papua", The Argus (The Argus Office, Melbourne Victoria), ५ सितम्बर १९२५, पृ: १२, अन्तिम पहुँच २९ नवम्बर २००९।
- ↑ "Department of the Interior: Tenders", The Argus (The Argus Office, Melbourne Victoria), २५ जनवरी १९४१, पृ: १८, अन्तिम पहुँच २९ नवम्बर २००९।
- ↑ "Prince of Wales and Duchess of Cornwall to make Australian visit", The Telegraph, १९ सितम्बर २०१२, अन्तिम पहुँच २१ सितम्बर २०१२।
बाह्य जडीसभ[सम्पादन करी]


text:
पटना : रवि(06.09.2015)केँ मैथिलीक वरेण्य साहित्यकार श्याम दरिहरे केर नव्यतम कृति 'घुरि आउ मान्या' (उपन्यास)क लोकार्पण समारोहक आयोजन ए.एन. सिन्हा समाजिक अध्ययन संस्थानक सभागारमे सम्पन्न भेल. कार्यक्रम अपराह्न तीन बजेसँ सांझुक छः बजे धरि चलल.
पोथीक विमोचन ए.एन.सिन्हा समाजिक अध्ययन संस्थानक निदेशक डाॅ. दिगम्बर मिश्र दिवाकर केलनि. एहि लोकार्पण समारोहक अध्यक्षता चेतना समितिक सचिव, संपादक घर-बाहर आ मैथिली साहित्यक प्रख्यात आलोचक-समीक्षक बासुकीनाथ झा केलनि.
जकर बाद कार्यक्रम मुख्य अतिथि डाॅ.डी एम मिश्र, प्रख्यात कथाकार अशोक, कलानंदजी अओर बिभुतीजी द्वारा पोथी पर विस्तृत चर्चा कयल गेल.
मैथिली उपन्यासक सय बर्खक इतिहासमे 'घुरि आउ मान्या' एहन पहिल उपन्यास अछि जे भारतीय अध्यात्म, विज्ञान आ दर्शनशास्त्रक तुलनात्मक प्रयोग कयल गेल अछि. एहि आयोजन अध्यक्ष वासुकी बाबूक कहब मानी तँ ई पोथी मैथिली साहित्यजगतमे एकटा माइल स्टोन साबित होयत.
पुस्तक पर चर्चा करैत कथाकार अशोक कहलनि जे मैथिलीमे सब दिन लौकिक कथा-उपन्यास लिखल जाइत रहलैक मुदा 'घुरि आउ मान्या' अलौकिक उपन्यास अछि. ओ दरिहरे जीक पोथीक तुलना मेलुहा सीरीजक प्रख्यात लेखक अमीष त्रिपाठीसँ करैत कहलनि जे मैथिली उपन्यास वा कथामे ई पहिल अवसर अछि जे पोथीमे धर्म, अध्यात्म, दर्शनक संग-संग विज्ञानक गप्प कयल गेल छैक.
पोथी पर चर्चमे एकटा बात आर जे सोझाँ आयल कि उपरोक्त सभ समीक्षक एहि पोथीक रोचकता आर मनोरंजन पूर्ण भाषा-शैलीकेँ गप्प कहलनि आ पोथी बेसी सं बेसी लोक द्वारा पढ़ल जयबाक मांग केलनि.
लोकार्पण समारोहक अंतमे पोथीक प्रकाशक अओर शेखर प्रकाशनक संचालक शरदिन्दु चौधरी धन्यवाद ज्ञापन केलनि. कार्यक्रममे साहित्यानुरागी लोकनिक बेस जुटान भेल छल. कुल मिला क' ई एकटा सफल आयोजन रहलैक. एकर संचालन डाॅ. कमल मोहन चुन्नू केलनि.
नोट- इच्छुक पाठकवृन्द ई पोथी पहिल ऑनलाइन मैथिली बुक स्टोर www.sappymart.com सं कीन सकैत छी.
(रिपोर्ट : बाल मुकुंद पाठक)
Tags: हालचाल हालचाल : एहिपार


text:
नवका- पुरनका लेख सर्च करु...
मच्छर भगाउ कर्पूर सं...
आई नीता जीक एकटा मैसेज मिलल. नीता जी आर्ट ऑफ लिविंग सं जुड़ल छथीह आओर दिल्ली विश्वविद्यालय मे पढ़ाबय छथीह. हिनकर मैसेज मे लिखल छल जे कर्पूर जलाएला सं या गरम पानी मे रखला सं मच्छर नहि आबैत अछि. जेहि सं मलेरिया...डेंगू जैसन बीमारी सं बचल जा सकैत अछि.
एहि मैसेज सं हमरा गाम याद आबि गेल. गाम मे हर दिन भोर मे आ सांझ मे आरती आ दीप जलाएल जाएत अछि. सांझ मे एकरा सांझ देनाय सेहो कहल जाएत अछि. एकर एक तरहक महत्व इहो देखल जा सकैत अछि जे गाम मे मच्छर के बेसि प्रकोप किएक नहि रहैत अछि.
कर्पूर के बारे मे लिखल छल कि घर मे कर्पूरक धेला आ टिकिया एक कटोरा गरम पानि ने राखि घरक कोना मे राखि दिअउ आ फेर कोनो गर्म चीज पर राखि दिअउ...कर्पूर सं निकलल भाप... सुगंध सं मच्छर भागि जाएत. जेहि तेल-घी सं सांझ दैत छी ओहि मे सेहो कर्पूर मिला सकय छी.
एकरे संग गाम मे हर आंगन मे तुलसी जीक चौड़ा रहैत अछि. दलान के पास फूलक गाछ के संग तुलसी जीक पौधा सेहो लागल रहैत अछि. जेना अखन दिल्ली आ दोसर ठाम डेंगू... स्वाइन फ्लू... वायरल चलि रहल अछि ओहि मे ई खूब फायदा करैत अछि. तुलसी पत्ताक रस शहद के संग मिलाक आ फेर एकर काढ़ा बनाकय पीनाय नीक रहैत अछि.
गाम सभ मे एकरे संग लोक सभ नीम के दातुन करय छथिन्ह. एकरो बड़ फायदा अछि. लोक सभ नीम के गाछ लगाबय छलखिन्ह. एकर पत्ता...बीज सभ कीटनाशक के काज करैत अछि. एकर पत्ताक धुआं सं मच्छर आओर दोसर कीट सभ पड़ाएत अछि. शहर मे ई सभ मुश्किल अछि. ओना आब गाम सेहो शहर के रंग मे रंगल जा रहल अछि.
आई-काल्हि जे बीमारी चलि रहल अछि ओहि मे लोक सभ अदरख... काला मिर्च... हींग... तुलसी पात के बेसि प्रयोग मे लाबय छथिन्ह. एकर सभक जतेक इस्तेमाल करब ओतेक नीक रहत. आओर हां कहल जाएत अछि जे अगर शरीफा खाएल जाए तं डेंगू सं बचाव होएत रहत. ई सभ अगर ओना नहि देखि तखनो परहेज के तौर खाएल जा सकैत अछि.किछ लोक के त सेहो कहनाय छनि जे आई–काल्हि अगर मन खराब रहय तं पात वाला सब्जी... अरबी... दही... ठंडा चीज खाय सं बचबाक चाही. अगर किछ दिन छोड़िओ देल जाए तं कोनो फर्क नहि पड़ैत अछि. ई सभ बीमारी सं पहिने के बचाव वाला बात अछि. लोक सभक कहनाय के अनुसार गरम पानि आ दूध मे हल्दी डालि क पीबय सं सेहो फायदा होएत अछि.
ईश्वर नहि करय मुदा अगर कोनो तरहक परेशानी होए तं डॉक्टर ... वैद्य सं दिखानाय नहि भूलब. जेना –जेना दुनिया विकास करैत जा रहल अछि... दस तरहक बीमारी सामने आएल जा रहल अछि. खैर परहेज तं अपना हाथ मे अछिए. कहबाको अछि उपचार सं परहेज भला.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
आई भोरे उठलौं तं मन किछ खराब लागय छल. हल्का-हल्का बुखार टाइप के. खैर मुंह-हाथ धो आओर नहा कs बुखार के लेल लक्ष्मीविलास रस टैबलेट लs पास के पान दोकान पर गेलौं. लक्ष्मीविलास रस टैबलेट पान के संग खाएल जाएत अछि.
मुदा ओहि दोकान पर पान नहि छल. हम पूछलिए जे कि भेलs जे आई पान नहि राखने छ...तं ओ कहलक जे पान के दाम काफी बढ़ि गेल अछि...पहिने जे ढोली 75-100 रुपया मे मिलय छल
ओ ढाई सय...तीन सय मे मिल रहल अछि.
पान वाला कहलक जे किछ दिन बेसि जाम पर ढोली खरीद कs लएलौं मुदा घाटा भ गेल. पानक पात के दाम तं बढि गेल अछि मुदा लोक पान खाए लेल बेसि पाए देबय लेल तैयार नहि छथिन्ह. कतेक दिन घाटा सहुं.
एहन हाल कइटा दोकान पर देखलौं. ओ सभ पान छोड़ि बस पान मसाला आओर सिगरेट बेचय पर जोर देने छथिन्ह. आब दाम घटत त पान दोकानदार सभ पान बेचनाय शुरू करताह.
बेरिआ मे गाम फोन करलौं त पता लागल जे गामो दिस सेहे हाल अछि. दरभंगा... मधुबनी सभतर पान के दाम आसमान पर पहुंचल अछि. ऐना ठंड के कारण भेल अछि. पान के फसल खराब भेल अछि.
पान के खेती करय वाला किसान सभ के सेहो भारी नुकसान भ रहल छनि. फसल बर्बाद भ गेलन्हि. सरकार के हिनका सभ के लेल किछ करबाक चाही. दोसर फसल नष्ट होए पर जे मुआवजा मिलैत अछि ओ एहि के लेल सेहो मिलबाक चाही.
बिहार आओर मिथिलाक लोक के लेल भोजन- भात के बाद पान जरूरी अछि. ओहिनो घुमैत-फिरैत...चौक पर गेला के बाद मुंह मे पान होबाके चाही. मुदा दाम बढला के बाद लगैत अछि जे महंगाई मे ई शौक जेब पर किछ भारी पड़ि सकैत अछि.


text:
इङ्ल्यान्ड राष्ट्रिय क्रिकेट टिम
इङ्ल्यान्ड क्रिकेट टिम अन्तर्राष्ट्रिय क्रिकेटमे इङ्ल्यान्ड आ वेल्सक (सन् १९९२ पूर्व स्कटल्याण्ड) प्रतिनिधित्व करनिहार एकटा टिम छी । सन् १९९७ जनवरी १ बाद ई टिमके इङ्ल्यान्ड आ वेल्स क्रिकेट बोर्डद्वारा सञ्चालित अछि तहिने एहि सँ पूर्व एकरा सन् १९०३ सँ १९९६ क अन्त धरि मेरिलबोन क्रिकेट क्लबद्वारा शासित कएल गेल छल । सन् १८७७ के १५-१९ मार्चमे आयोजित इङ्ल्यान्ड तथा अस्ट्रेलिया राष्ट्रिय क्रिकेट टिम बीच भेल म्याचके पहिल आधिकारिक टेस्टके रुपमे मानल जाइत अछि । सन् १९०९ जुन १५ मे ई दुनू राष्ट्र संग दक्षिण अफ्रिका क्रिकेट बोर्ड मिल इम्पिरियल क्रिकेट कन्फ्रेन्स (अन्तर्राष्ट्रिय क्रिकेट परिषदक अवधारणा) गठन केनए छल । इङ्ल्यान्ड आ अस्ट्रेलिया बीच सन् १९७१ जनवरी ५ मे पहिल एकदिवसीय अन्तर्राष्ट्रिय म्याच खेलल गेल छल । इङ्ल्यान्ड अपन पहिल अन्तर्राष्ट्रिय टि-ट्वान्टी म्याच अस्ट्रेलिया विरुद्ध सन् २००५ जुन १३ मे खेलेने छल ।
इतिहास[सम्पादन करी]
प्रतियोगिता[सम्पादन करी]
सन्दर्भ सामाग्री[सम्पादन करी]
- ↑ "रेकर्ड्स / टेस्ट म्याच / टिम रेकर्ड्स / नतिजा", espncricinfo.com।


text:
> विद्यापति सेतु पर जनसभा ओ गोष्ठी
कलकत्ता. प्रत्येक वर्ष जंका एहू बेर विद्यापतिक स्मृति मे रविदिन २ दिसंबर २०१२ कें विराट शोभायात्रा केर आयोजन कयल गेल अछि. विद्यापति विद्यामंदिर सं शुरू होइत कोलकाता केर राजपथ पर मैथिलक जुटान सभ साल चर्चा मे रहैत अछि. विद्यापति स्मारक मंच केर अगुआइ मे कोलकाताक चौबीस गोट मैथिल संस्था विराट शोभायात्रा निकालैत अछि. शोभायात्रा विद्यापति विद्यामंदिर सं शुरू भ' मुक्ताराम बाबू स्ट्रीट, चित्तरंजन एवेन्यू होइत गिरीश पार्क मे अवस्थित विद्यापतिक प्रतिमा धरि आयत जतय विद्यापति कें माल्यार्पण कयल जायत. तकर बाद शोभायात्रा विवेकानंद रोड, महात्मा गांधी रोड होइत विद्यापति सेतु पर पहुंचत. विद्यापति सेतु पर जुलूस केर मैथिल एकठाम एकत्र होयताह. ओतय विशाल जनसभा, सांस्कृतिक अनुष्ठान केर आयोजन अछि. ज्ञात हो जे विद्यापति सेतु पर आयोजित कार्यक्रम मे मैथिल, मैथिल बंगाली ओ बंगाली भाग लेइत छथि. ई आयोजन एहू लेल बेस महत्वपूर्ण अछि जे एहि मे मैथिल मुसलमान लोकनि सेहो सहभागी रहैत छथि.
कलकत्ता. प्रत्येक वर्ष जंका एहू बेर विद्यापतिक स्मृति मे रविदिन २ दिसंबर २०१२ कें विराट शोभायात्रा केर आयोजन कयल गेल अछि. विद्यापति विद्यामंदिर सं शुरू होइत कोलकाता केर राजपथ पर मैथिलक जुटान सभ साल चर्चा मे रहैत अछि. विद्यापति स्मारक मंच केर अगुआइ मे कोलकाताक चौबीस गोट मैथिल संस्था विराट शोभायात्रा निकालैत अछि. शोभायात्रा विद्यापति विद्यामंदिर सं शुरू भ' मुक्ताराम बाबू स्ट्रीट, चित्तरंजन एवेन्यू होइत गिरीश पार्क मे अवस्थित विद्यापतिक प्रतिमा धरि आयत जतय विद्यापति कें माल्यार्पण कयल जायत. तकर बाद शोभायात्रा विवेकानंद रोड, महात्मा गांधी रोड होइत विद्यापति सेतु पर पहुंचत. विद्यापति सेतु पर जुलूस केर मैथिल एकठाम एकत्र होयताह. ओतय विशाल जनसभा, सांस्कृतिक अनुष्ठान केर आयोजन अछि. ज्ञात हो जे विद्यापति सेतु पर आयोजित कार्यक्रम मे मैथिल, मैथिल बंगाली ओ बंगाली भाग लेइत छथि. ई आयोजन एहू लेल बेस महत्वपूर्ण अछि जे एहि मे मैथिल मुसलमान लोकनि सेहो सहभागी रहैत छथि.
(Report: मिथिमीडिया ब्यूरो)
Tags: हालचाल


text:
मिथिला मिरर, मधुबनीः अनुमंडल अस्पताल झंझारपुरक उपाधीक्षक डाॅ. पी. के. मिश्रक असामयिक निधन पर दुख व्यक्त करैत झंझारपुर सऽ भाजपा विधायक आ पूर्व मंत्री नीतीश मिश्र एहि घटनाकेँ दुर्भाग्य पूर्ण कहलनि। नीतीश मिश्र अपन आधिकारिक फेसबुक पेज पर लिखलनि जे झंझारपुर अनुमंडल अस्पतालक उपाधीक्षक डाॅ. पी. के. मिश्र कोरोना सऽ पीड़ित छलाह आ इलाजक क्रममे पटना एम्समे भर्ती छलाह जाहिठाम हुनक निधन भए गेलनि। विधायक कहलनि जे डाॅ. मिश्रक निधन सऽ मर्माहत आ व्यथित छी। डाॅ. मिश्रकेँ स्मरण करैत विधायक लिखैत छथि जे डाॅ. मिश्र एकटा कर्तव्यनिष्ठ डाॅक्टर छलाह आ कोरोना कालमे बिना जानक परवाह कयने दिन-राति एहि महामारी सऽ लड़बामे लागल रहैत छलाह। रातिक 2 बजैत हो आ कि भोरक 5 जखन हम कोनो रोगीक संबंधमे हुनका फोन कयने हेबनि ओ तुरंत ओहि बातक संज्ञान लैत छलाह। कोरोना काल मे झंझारपुर अस्पतालमे सभटा दवाइ आ आॅक्सीजन कोना उपलब्ध हो एहि बातक लेल डाॅ. मिश्र सतत प्रयासशील रहैत छलाह। विधायक आगू कहैत छथि जे मरीजक इलाज हेतु एकटा दवाइ अस्पतालमे उपलब्ध नहि छल एहि संबंधमे ओ हमऽ रा सऽ बात कऽ कऽ ओहि दवाइकेँ हैदराबाद सऽ मंगबौलनि। एहन समाजोपकारी व्यक्ति निधन नहि सिर्फ चिकित्सा जगत अपितु संपूर्ण समाजक लेल पैघ क्षति थिक।
नाॅर्थ अमेरिका मैथिल मंच द्वारा अमेरिका सऽ अनुमंडल अस्पताल झंझारपुर लेल भेंट स्वरूप आएल आॅक्सीजन कंसन्ट्रेटर अस्पतालकेँ सुपुर्द करबाक क्रममे डाॅक्टर मिश्र सऽ अंमित भेंट भेल छल। हालांकि ओ कनेक अस्वस्थ छलाह मुदा कहलनि जे कनेक तबीयत खराब अछि पटना जा रहल छी आ ओहिठाम सऽ ठीक भए वापस आयब। डाॅक्टर मिश्रक निधन सऽ हमरासभ एकटा सहज, सरल, हँसमुख, कर्तव्यनिष्ठ आ सेवापरायण व्यक्तिकेँ अपना बीच सऽ परलोक जाइत देख रहल छी जे कोनो रूपेँ विश्वास करबा योग्य नहि अछि। भगवान सऽ दिवंगत आत्माकेँ चिरशांतिक लेल कामना करैत छी।
अनुमंडल अस्पताल झंझारपुरक उपाधीक्षकक निधन दुखदः नीतीश मिश्र
मिथिला मिरर, मधुबनीः अनुमंडल अस्पताल झंझारपुरक उपाधीक्षक डाॅ. पी. के. मिश्रक असामयिक निधन पर दुख व्यक्त करैत झंझारपुर सऽ भाजपा विधायक आ पूर्व मंत्री नीतीश मिश्र एहि घटनाकेँ दुर्भाग्य पूर्ण कहलनि। नीतीश मिश्र अपन आधिकारिक फेसबुक पेज पर लिखलनि जे झंझारपुर अनुमंडल अस्पतालक उपाधीक्षक डाॅ. पी. के. मिश्र कोरोना सऽ पीड़ित छलाह आ इलाजक क्रममे पटना एम्समे भर्ती छलाह जाहिठाम हुनक निधन भए गेलनि। विधायक कहलनि जे डाॅ. मिश्रक निधन सऽ मर्माहत आ व्यथित छी। डाॅ. मिश्रकेँ स्मरण करैत विधायक लिखैत छथि जे डाॅ. मिश्र एकटा कर्तव्यनिष्ठ डाॅक्टर छलाह आ कोरोना कालमे बिना जानक परवाह कयने दिन-राति एहि महामारी सऽ लड़बामे लागल रहैत छलाह। रातिक 2 बजैत हो आ कि भोरक 5 जखन हम कोनो रोगीक संबंधमे हुनका फोन कयने हेबनि ओ तुरंत ओहि बातक संज्ञान लैत छलाह। कोरोना काल मे झंझारपुर अस्पतालमे सभटा दवाइ आ आॅक्सीजन कोना उपलब्ध हो एहि बातक लेल डाॅ. मिश्र सतत प्रयासशील रहैत छलाह। विधायक आगू कहैत छथि जे मरीजक इलाज हेतु एकटा दवाइ अस्पतालमे उपलब्ध नहि छल एहि संबंधमे ओ हमऽ रा सऽ बात कऽ कऽ ओहि दवाइकेँ हैदराबाद सऽ मंगबौलनि। एहन समाजोपकारी व्यक्ति निधन नहि सिर्फ चिकित्सा जगत अपितु संपूर्ण समाजक लेल पैघ क्षति थिक।


text:
बङ्गाल बाघ
बङ्गाली बाघ वैज्ञानिक नाम प्यान्थरा टाइग्रिसकें नामसँ चिन्हल जाइवाला ई बाघसभ मूलतः भारत, नेपाल आ बंगलादेशक जङ्गली जानवर छी । बाघसभ विभिन्न प्रकारक वासस्थानमे बैस सकैत अछि । घांसक मैदानसँ उष्ण तथा समशितोष्ण सदाबहार जङ्गलसभ आ झाडीसभमे मात्र नै भ मरुभूमी आसपासक पतझर वनसभ, सुख्खा झाडीसभमे आ ओशीला दलदलसभमे समेत बाघ अपन वासस्थान बनाए रहैत अछि । जङ्गलमे खुल्लारूपमे विचरण करनिहार नर बाघसभ साधारणतया २०५ सँ २२७ किलोग्रामधरि तौल भेल होइत अछि तहिना महिला बाघसभ औषत रूपमे करिब १४१ किलोग्राम तौलक होइत अछि । यद्यपी नेपाल तथा उत्तर भारतमे पाबल जाइवाला बङ्गाल बाघसभ दक्षिण भारतमे पाबल जाइवाला बाघसभसँ किछ पैग शरीरक होइत अछि जकर नरक तौल लगभग २३५ किलोग्राम धरि होइत अछि ।
वासस्थान[सम्पादन करी]
सन्दर्भ सामग्रीसभ[सम्पादन करी]
- ↑ Chundawat, R. S., Khan, J. A., Mallon, D. P. (२०११), "Panthera tigris tigris", IUCN Red List of Threatened Species. Version 2012.2, International Union for Conservation of Nature।
बाह्य जडीसभ[सम्पादन करी]


text:
भारतक प्रधानमन्त्री
भारत गणतन्त्रक प्रधानमन्त्री (सामान्य वर्तनी:प्रधानमन्त्री) कऽ पद भारतीय सङ्घक शासन प्रमुख कऽ पद छी । भारतीय संविधानक अनुसार, प्रधानमन्त्री केन्द्र सरकारक मन्त्रिपरिषद्क प्रमुख आ राष्ट्रपतिक मुख्य सलाहकार होएत अछि । ओ भारत सरकारक कार्यपालिकाक प्रमुख होएत अछि आ सरकारक कार्यसभक प्रति संसदक जवाबदेह होएत अछि । भारतक संसदीय राजनैतिक प्रणालीमे राष्ट्रप्रमुख आ शासनप्रमुखक पदकें पूर्णतः विभक्त राखल गेल अछि । सैद्धान्तिक रूपमे संविधान भारतक राष्ट्रपतिकें देशक राष्ट्रप्रमुख घोषित करैत अछि आ सैद्धान्तिक रूपमे, शासनतन्त्रक सम्पूर्ण शक्तिसभकें राष्ट्रपतिमे निहित करैत अछि । तथा संविधान एहो निर्दिष्ट करैत अछि की राष्ट्रपति ई अधिकारसभक प्रयोग अपन अधीनस्थ अधिकारीसभक सलाह पर करत ।[३] संविधानद्वारा राष्ट्रपतिक सम्पूर्ण कार्यकारी अधिकारसभक प्रयोग करवाक शक्ति, लोकतान्त्रिक रूप सँ निर्वाचित, प्रधानमन्त्रीकें देल गेल अछि ।[४] संविधान अपन भाग ५ कऽ विभिन्न अनुच्छेदसभमे प्रधानमन्त्रीपदकें संवैधानिक अधिकारसभ आ कर्तव्यसभकें निर्धारित करैत अछि ।
भारतीय संविधानक अनुच्छेद ७४ मे स्पष्ट रूप सँ मन्त्रिपरिषद्क अध्यक्षता तथा सञ्चालन हेतु प्रधानमन्त्रीक उपस्थितिकें आवश्यक मानल गेल अछि । ओकर मृत्यु या पदत्यागक दशामे समस्त परिषदकें पद छोडऽ पडैत अछि । ओ अपन स्वेच्छा सँ मन्त्रिपरिषद्क गठन करैत अछि । राष्ट्रपतिद्वारा मन्त्रीसभक नियुक्ति ओकरे सलाह सलाह सँ करैत अछि । मन्त्री गणक विभागक निर्धारण सेहो प्रधानमन्त्री करैत अछि । क्याबिनेटक कार्यक निर्धारण सेहो प्रधानमन्त्री करैत अछि । देशक प्रशासनक निर्देश सेहो प्रधानमन्त्री दैत अछि तथा सम्पर्ण नीतिगत निर्णय सेहो याह लैत अछि । राष्ट्रपति तथा मन्त्रिपरिषद्क मध्य सम्पर्कसूत्र सेहो याह छी ।
संवैधानिक पद व व्युत्पत्ति[सम्पादन करी]
नियुक्ति[सम्पादन करी]
पात्रता[सम्पादन करी]
कार्यपदक शपथ[सम्पादन करी]
कार्यकाल आ निलम्बन[सम्पादन करी]
कार्य आ शक्ति[सम्पादन करी]
कार्यकारी शक्तिसभ[सम्पादन करी]
प्रशासनिक शक्तिसभ[सम्पादन करी]
विधानमण्डलीय शक्तिसभ[सम्पादन करी]
विश्वव्यापी सम्बन्धमे भूमिका[सम्पादन करी]
विभिन्न मन्त्रालयसभ/विभागसभक प्रभार[सम्पादन करी]
परम्परागत कर्त्तव्य[सम्पादन करी]
प्रधानमन्त्री कोष[सम्पादन करी]
प्रधानमन्त्री राष्ट्रिय राहत कोष[सम्पादन करी]
प्रधानमन्त्री राष्ट्रिय रक्षा निधि[सम्पादन करी]
पारिश्रमिक आ निवृतिभरण[सम्पादन करी]
सहुलियत[सम्पादन करी]
प्रधानमन्त्री कार्यालय[सम्पादन करी]
प्रधानमन्त्री आवास[सम्पादन करी]
सुरक्षा[सम्पादन करी]
अन्य सहुलियतसभ[सम्पादन करी]
सेवानिवृत्ति पश्चात्[सम्पादन करी]
पदका इतिहास[सम्पादन करी]
१९४७-१९८०[सम्पादन करी]
१९८०-२०००[सम्पादन करी]
२०००-वर्तमान[सम्पादन करी]
प्रधानमन्त्रीसभक सूची[सम्पादन करी]
जीवित पूर्व प्रधानमन्त्री[सम्पादन करी]
कालक्रम[सम्पादन करी]
उप-प्रधानमन्त्री[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ भारतक संविधानक अनुछेद ७५(२)[१]
- ↑ "Pay & Allowances of the Prime Minister" (PDF), pmindia.nic.in/, मूलसँ १८ जुलाई २०१३-मे सङ्ग्रहित, अन्तिम पहुँच १४ जून २०१३।
|deadurl=प्यारामिटर ग्रहण नै केलक (सहायता)
- ↑ भारतीय संविधान, अनुछेद ५३
- ↑ संविधानक अनुछेद ७४


text:
मधुबनी पेंटिंग के मशहूर कलाकार श्रीमती विमला दत्त जी उपेन्द्र महारथी शिल्प अनुसंधान संस्था के राज्य पुरस्कार सं सम्मानित होएतीह. ई सम्मान 2009-10 के लेल अछि. ई राज्य पुरस्कार हिनका श्रीकृष्ण लीला के लेल देल जाएत. जेहि मे जेल मे भगवान श्रीकृष्ण जीक जन्म... वासुदेव जीके श्रीकृष्ण जीके नदी पार कs नंद जीक घर ल जाए वाला... श्रीकृष्ण जीके चोरी क माखन खाए वाला...गोपी सभ के संग रास रचाबए वाला... गोवर्धन पर्वत के उठाबए वाला आओर राधा संग कृष्ण जीक चित्र अछि.
श्रीमती विमला जी मधुबनी के पास रांटी गाम सं छथीह. हिनका पहिनहुं कइटा पुरस्कार... सम्मान मिल चुकल छनि. मधुबनी पेंटिंग के प्रचार- प्रसारक सिलसिला मे देश-विदेश के यात्रा सेहो क चुकल छथीह. जापान मे त ओहिठाम के लड़की सभ के मिथिला पेंटिंग के ट्रेनिंग सेहो द चुकव छथीह. विमला जी अखनो बांसक करची सं चित्र बनाबय छथीह. हिनकर बनाएल कोहबर...काली...राधा-कृष्ण...गौरी-महादेव के पेंटिंग काफी नाम कमा चुकल अछि.


text:
पटना : लोकप्रिय पत्रिका 'मिथिला दर्शन'क प्रतिष्ठाता संपादक व मैथिली लोकगीतक क्षेत्र मे विशेष योगदान कयनिहार डाॅ. अणिमा सिंह आब अपना लोकनिक मध्य नहि रहलीह. ओ 92 बर्खक छलीह. हुनक निधन सं मर्माहत भ' मैथिली लेखक संघ द्वारा आइ दिनांक 12 मार्च कें संध्या 6 बजे सं शोकसभा कयल गेल.
एहि अवसर पर डाॅ सिंहक प्रति श्रर्द्धासुमन अर्पित करैत, मैथिली लेखक संघक अध्यक्ष नरेन्द्र झा हुनका संबंध मे विस्तारपूर्वक बतौलनि. नरेन्द्र झा इहो बतौलनि कि कोना एकटा बंगाली महिला होयबाक वावजूद डाॅ अणिमा सिंह मिथिलाक गाम-गाम मे छिड़ियायल मैथिली लोकगीत कें टेप क' ओकरा पोथीक स्वरूप मे सभक समक्ष अनलनि, जे कि बाद मे मैथिली लोकगीतक क्षेत्र मे मीलक पाथर साबित भेल. नरेन्द्र झा डाॅ सिंहक संग बीताओल समयक बहुतो संस्मरण सेहो सुनौलनि.
एहि क्रम मे वरिष्ठ रंगकर्मी ओ लेखक कुणाल सेहो अपन कलकत्ता प्रवासक दौरान अणिमा जीक संग बीताओल मधुर क्षणक संस्मरण सब प्रस्तुत केलनि तथा कलकत्ता मे कयल गेल पहिल मैथिली चेम्बर नाटकक श्रेय अणिमा जीक दैत नाटकक मंचन सं पूर्वक खिस्सा सेहो सुनौलनि. ओ कहलनि कि एखन धरि मैथिली मे जतेक भी शार्ट फिल्म बनाओल गेल अछि ओहि मे ओहन फिल्म संख्या बेसी छैक जकर निर्मात्री अणिमा सिंह छथि. कुणाल बतौलनि कि जखन लोक मायक संग रहैत अछि तखन ओकरा ओहि संगक ओतेक विशिष्टता नहि बुझाइत छैक जतेक मायक संग छूटबा पर ओकर कमी बुझाइत छैक, आइ हमरा संग किछु-किछु एहने भ' रहल अछि.
ओतहि कथाकार अशोक कहलनि कि अणिमा जीक मृत्यु कोनो अप्रश्च्यातित नहि अपितु प्रतीक्षित छल. मुदा पता नहि हुनक निधनक उपरांत तैयो किएक एकटा पैघ कमी बुझना जा रहल अछि.
शोकसभा कें संबोधित करैत साहित्यकार ओ आलोचक तारानंद वियोगी 92 वर्खक अवस्था रहबाक बादो अणिमा सिंह द्वारा मिथिला दर्शनक प्रूफ देखबाक बात कहलनि.
मैथिली लेखक संघ द्वारा अणिमा सिंह प्रति कयल गेल एहि शोकसभा मे साहित्यकार वैद्यनाथ विमल, सुकान्त सोम, योगानन्द झा, रामनारायण सिंह एवं बाल मुकुंद पाठक सेहो डाॅ सिंह प्रति श्रर्द्धासुमन अर्पित करैत हुनका संबंध मे अपन बात रखलनि. शोकसभा लेखक संघक महासचिव विनोद कु. झा द्वारा संचालित भेल.
रिपोर्ट : बालमुकुंद पाठक


text:
सोमवार, 25 जुलाई 2016
सत्य घटना पर आधारित मैथिली टेली फिल्म - बौका
म्यूजिक- उत्तम
सिंह
गीत
- आशिक दीवाना
गायक
- ज्योतिचन्द्र झा
आभार
- जगदम्बा ठाकुर व साथी
स्पेशल
थैंक्स
- मधुबनी आर्ट्स.ओर्ग
प्रस्तुतकर्ता MADAN KUMAR THAKUR 0 टिप्पणियाँ
शनिवार, 23 जुलाई 2016
मधुश्रावणी पूजा
सम्पूर्ण मधुश्रावणी पूजा
मधुश्रावणी पूजा सैं पहिने लड़का बाला ओहिठाम लड़की बला क ओतय सं नोत जाइत अछि. नोत में पांच टा रांगल सुपारी आ पीरा कागज़ पर लाल कलम सं लिखल लड़का क पिता क नाम सं पता जाइत अछि . मधुश्रावणी पूजा क ओरिआओन जाहि कन्या के नव विवाह भेल छनि ओ सावन क चौठ क संध्या काल भिन्न प्रकारक फूल आ पात तोरि रखैत छैथ जाहि घर में पूजा होयत टकरा बढियां सैं साफ़ कय निचा देल चित्र क अनुसार अरिपन पडत ।
पूजा क सामग्री –
गौरी बनेवाक लेल
साँझ खन भगवती ,महादेव ,ब्राह्मण ,हनुमान और गौरी कय गीत गावि, दुईब,कांच हल्दी ,धनिया (कनी )मिला क गौर बनत,जकरा ढउरल सरवा पर एकटा सिक्का पर गौरी राखि पान क पात स झापि ,पान क पात क ऊपर सिंदूरक गद्दी राखि ललका कपडा स झापि भगवति लग राखि देवेइ I
पाँच टा मैना पात आ पाँच टा केरा पात सासुर दिस सं आ पाच टा मैना पात आ पाँच टा केरा पात नैहर दिस सं रहत जाहि में सबटा पर पाँच पाँच टा बिसहारा सिन्दूर सं ,काजर सं ,पिठार सं आ श्री खंड चानन सं लिखल जायतकुसुमावती,पिङ्गला,चनाई,एवं लीली क पूजा क लेल चारि गोट करा क पात क पुड़ा बनायल जायत
नैवेद्य क लेल – अरवा चावल,चूड़ा,चीनी ,आम,कटहल,केला,अंकुरी , चनाई क हेतु एकता डाली में अरबा चावल ,पैसा और एटा छाछी में दही रहत ,
बिन्नी के मोटरी में – धनी,धान,दुब ,हरिद ,सुपारी ,बड़ी इलाइची,लौंग ,छोटकी इलाइची (11 टा क )आ पैसा सब के एक टा ललका कपडा में बाँधी के पोटरी बनायल जायत,
पुरहर ,पातिल आ ओहि के निचा में धान राखल जायत
गाय क दूध ,पान सुपारी ,गौरी क लेल फूल ,नीम क पात,नेबू,कुश,पाँच टा मईटक बिसहारा नैहर सं आ पाँच टा सासुर सँ ।।
पहिल दिन क कथा
मौना पंचमी क कथा -
एक दिन एकटा बूढी स्नानक हेतु पोखैर गेलि त देखलखिन जे धार में एकटा चिकनी पात पर पाँच टा किछु लहलाहैत अछि I ओ जीव सब बूढी के कहलखिन जे –हे बूढी ! गाम जा क लोक सब के सूचित क दिअऊ जे आई मौनी पंचमी थिकैक से लोक सब अपना घर आँगन के निक जेकाँ पवित्र कय,स्नान कय पाँच टा मईटक आकृति बना ओहि में सिंदूर-पिठार लगा दूभि साईट देथिन आ हुनका पर नेबो, नीमक पात ,कुश चढेथिन I नव बर्तन में खीर आ घुरजौर बनेती .ओकर बाद बिसहारा क पूजा कय हुनका दूध,लावा ,खीर आ घुरजौर चढ़ा अपनों सब नेबो नीम खीर-घुरजौर के सेवन करैथ I जे कियो एही प्रकारे पूजा करता तिनका कल्याण हेतनि I
बूढी गाम आबि सबके कहलखिन I सब गोटा बूढी के कहलानुसारे पूजा केलनि,मुदा किछु लोग एकरा मात्र खिस्सा बुझि अनठा देलैथ I जे सब पूजा केलैथ से सब त ठीक रहला मुदा जे नय केलैथ से सब राति में मरि गेल I गावँ में हाहाकार मचि गेल I सब लोग धार लग ओहि बूढी संगे फेर गेलैथ त देखलखिन जे पाँचो बिसहारा साँप ओहिना लहलहैत छेलेथ I सब हुनका आगु कल जोरि मुइला क जियेवाक उपाय पुछलखिन I तखन बिसहारा कहलखिन जे – पहिने त ओ सब हमरा अनुसारे पावनि नहीं केलैथ ते सब मरि गेला ,आब एके उपाय जँ गाम में ककरो कराही में खीर-धोरजौर लागल हैत तँ ओकरा मूईल सब के मुँह में चटा देवैक त ओ सब पुनः जीवित भय जेता मुदा आगु सं नियमित मौनी पंचमी के पूजा करता I
गाम क लोक बिसहारा क कहलानुसार केलेथ आ सब मुइल लोक सब पुनः जीवित भय गेला ,और सब गोटा बिसहरी माता क प्रणाम कई हुनका स क्षमा मंगलैथ I
बिसहारा क जन्म
एक दिन गौरी महादेव सरोवर में जल क्रीङा करैत छलाह I संयोगवश शिव के वीर्य स्खलन भय गेल I महादेव ओकरा पुरैनिक पात पर राखि देलखिन I ओहि सं बिसहारा पाँचो बहिन क जन्म भेल I महादेव के अपना संतान पाँचो बिसहारा सं मोह भय गेल ,ओ प्रतिदिन सरोवर में स्नान लेल जाथिन आ बङी -बङी काल धरि ओकरा सब संगे खेलैथ I गौरी क संदेह होमए लगलैन I ओ एक दिन महादेव के पाछु पाछु सरोवर तक गेलथ आ ओतय शिव के अनका संगे खेलाइत देख क्रोधित भय गेलैथ आ सब बिसहरी के फेकए लागलि I तखन महादेव हुनका बुझेलखिन जे ई सब हुनकर बेटी छिएनि आ कल्याणकारी छैथ I मृत्युभुवन में सावन मास जे एय पाँचो बहिन छी-जाया ,बिसहरी ,शामिलबारी आ दोतलि के पूजा करतैथ ओ धन-ध्यान सं पूर्ण होयतथि आ ओकरा सब तरहे कल्याण होयत I
कथा सुनला उपरांत नीचा लिखल बाचो बीनी सुनितीं -
बाचो - बीनी
“पुरैनिक पत्ता ,झिलमिल लत्ता ताहि चढ़ी बैसली बिसहरी माता I
हाथ सुपारी खोईंछा पान ,बिसहरी माता करती शुभ कल्याण “II
देवता सब के प्रणाम करि बिनी क पोटरी कलश पर राखि सब जेष्ठ सब के प्रणाम करि ,पूजा बला साडी खोलि राईख देथिन,जकरा फेर सब दिन पूजा काल पहिरल जायत I
साँझ में साँझ आ कोहवर क गीत गायल जायत I एहिना मधुश्रावनी सं एक दिन पूर्व तक पूजा कथा आ बीनी होईत रहत I
पहिल दिनक मधुश्रावणी पूजा कथा समाप्त भेल , आगू क्रमशः दिन प्रतिदिनक पूजा कथा प्रेषित करैत रहब..कुनु त्रुटि लेल समस्त मिथिला सँ क्षमा चाहब..!!!
Neelam Jhaa
मिथिला मंथन
साभार - संस्कार मिथिला
प्रस्तुतकर्ता MADAN KUMAR THAKUR 0 टिप्पणियाँ
लेबल: मधुश्रावणी पूजा, Neelam Jha
सदस्यता लें संदेश (Atom)


text:
जमशेदपुर
जमशेदपुर (/ˈdʒɑːmʃɛdpɔːr/, उच्चारण (सहायता जानकारी)) भारतक झारखण्ड राज्यक एकटा शहर छी । ई भारतक सबसँ बेसी जनसङ्ख्या होमएवला शहरसभमे सँ ३६अम क्रममे आ झारखण्डमे पहिल स्थानमे रहल अछि । जमशेदपुरके टाटानगर सेहो कहल जाइत अछि । ई झारखण्ड राज्यक दक्षिणी भागमे अवस्थित पूर्वी सिंहभूम जिलाक भाग छी । जमशेदपुरक स्थापना पारसी व्यवसायी जमशेदजी नौशरवानजी टाटाद्वारा भेल अछि । सन् १९०७ मे टाटाके आइरन एण्ड स्टिल कम्पनी (टिस्को) क स्थापना भेलाबाद ई शहरक जग बैसाएल गेल अछि । एहिसँ पूर्व एतय साक्ची नामक एकटा आदिवासी गाम होमएत छल । एतौका माटि कारी भेला कारण एतय पहिल रेलवे-स्टेशन कालीमाटीक नामसँ बनाएल गेल जकरा बादमे परिवर्तन करि टाटानगर कएल गेल । खनिज पदार्थसभक प्रचुर मात्रामे उपलब्धता आ खडकई तथा सुवर्णरेखा नदीक सहजरूपसँ उपलब्ध पानि, तथा कोलकातासंगक नजदिकीक कारण आजुक ई आधुनिक शहरके बैसाएल जा सकल अछि ।
जमशेदपुर आई भारतक सबसँ प्रगतिशील उद्योगिक नगरसभमेसँ एक छी । टाटा परिवारक बहुतेक कम्पनीसभक उत्पादन एकाई जना टिस्को, टाटा मोटर्स, टिस्कन, टिन्पलेट, टिमकन, ट्यूब डिभिजन, इत्यादि एतय कार्यरत अछि ।
इतिहास[सम्पादन करी]
उत्पति[सम्पादन करी]
पर्यटन[सम्पादन करी]
शिक्षा[सम्पादन करी]
चलचित्र[सम्पादन करी]
राजनीति[सम्पादन करी]
यातायात[सम्पादन करी]
जमशेदपुर सड़क आ रेल-मार्गद्वारा पूरे भारतसँ जुड़ल अछि । हावड़ा मुम्बई रेल मार्गपर अवस्थित होमएके कारण टाटानगर दक्षिणपूर्व रेलवेक अत्यन्त व्यस्त स्टेशनसभमे सँ गिनल जाइत अछि । राष्ट्रिय राजमार्ग ३३ याह शहरसँ होइत गुजरति अछि । नगरक उत्तर पूर्वी हिस्सामे एक सोनारी विमानस्थल अछि जे वायु विमान सेवासभसँ जोड़ने अछि । शहरक ज्यादातर सड़कसभक रखरखाव टाटा परिवारद्वारा होमएक कारण सँ एतयक सड़क झारखण्डमे अन्य शहरसभक अपेक्षा बहुत बढिया अछि ।
हवाई सेवा[सम्पादन करी]
जमशेदपुर एयर डेकनद्वारा कोलकाताक विमानस्थलद्वारा जुड़ल अछि । एकर अलावा एक आओर निजी एयरलाइन्स हप्तामे दुई दिन एतयसँ दिल्लीक लेल उड़ान भरति अछि । ई विमानस्थलक बेसी उपयोग करपोरेट जहाजसभक आगमन-प्रस्थानक लेल कएल जाइत अछि । एकर अलावा एतय उड़ान प्रशिक्षणक लेल स्थापित जमशेदपुर को-आपरेटिभ फ्लाईगुङ्ग क्लब तथा टाटानगर एभियेसनद्वारा एकर प्रयोग कएल जाइत अछि । कोलकाताक अतिरिक्त एतयसँ निकटतम हवाई अड्डा राँचीक बिरसा मुण्डा विमानस्थल अछि जे एतयसँ लगभग १२० किलोमिटरक दूरी पर अछि ।
रेल-मार्ग[सम्पादन करी]
टाटानगर (जमशेदपुर) दक्षिणपूर्व रेलवेक सबसँ प्रमुख रेलवे स्टेशनसभमे सँ एक छी अओर ई सीधे-सीधे भारतक प्रमुख शहरसभ जना कोलकाता, मुम्बई, दिल्ली, चेन्नई, पटना, रायपुर, भुवनेश्वर इत्यादिसँ जुड़ल अछि । रेलवे स्टेशनके टाटानगरक नामसँ जानल जाइत अछि ।
सड़क मार्ग[सम्पादन करी]
जमशेदपुर सड़क मार्गद्वारा भारतक सभ पैग शहरसभसँ जुड़ल अछि । शहरसँ राष्ट्रिय राजमार्ग ३३ (बहरागोड़ा सँ बरही) गुजरति अछि जे राष्ट्रिय राजमार्ग सङ्ख्या २ सँ जुड़ति अछि जे सँ कोलकाता आ दिल्ली जुड़ल अछि । राँची (१३१ किलोमिटर), पटना, गया, कोलकाता (२५० किलोमिटर) सहित कयन बिहार, बङ्गाल आ उडिसाक अन्य प्रमुख शहरसभसँ जमशेदपुरक लेल सीधा बस सेवा उपलब्ध (सरकारी आ निजी) अछि ।
सन्दर्भ सामग्रीसभ[सम्पादन करी]
- ↑ "Jamshedpur city total area"।
- ↑ "Census 2011", The Registrar General & Census Commissioner, India, अन्तिम पहुँच २१ मई २०१६।


text:
नवका- पुरनका लेख सर्च करु...
मुम्बई जाए छी परमिट अछि ?
बिहार-यूपी के लोक के रोकय लेल ई दुनिया कि-कि नहि करत? आब मराठी लोक के खुश करय लेल नेता सभ के कहनाय अछि जे बिहारी-यूपी के लोक के मुम्बई आबय के लेल वर्क परमिट लेबय परतन्हि. ई त एकदम सं अन्हेरगर्दी भ गेल. ई त क्षेत्रीयता के बढ़ावा देत . देश के लोक के बीच खाई पैदा करत .लोक सत्ता के लेल एतेक बेचैन अछि जे संविधान के मूल स्वरूप के भूलि रहल अछि. लोक के एहन पार्टी के सबक देबाक चाही जे देश के लोक के बीच दूरी बना रहल अछि. एक दोसरा के दूर करि रहल अछि. मंडल... कमंडल के नाम पर ई देश बड़ नुकसान उठौलक... आब एहन लोक के सबक सीखएनाय जरूरी अछि.
असल मे महाराष्ट्र मे विधानसभा चुनाव होए वाला अछि. चुनाव सं पहिने वोटर के लुभाबय लेल पार्टी सभ तरह-तरहके वादा करि रहल अछि. एहन मे किछ लोक के कहनाय अछि जे अगर ओ जीतल त राज्य मे बाहर सं कमाए-खाए लेल आबय वाला लोक के वर्क परमिट लेनाय जरूरी करि दैत. एहि सं मुम्बई ... महाराष्ट्र मे बाहरी लोक के आबय पर रोक लगि सकत.
देश के सभ लोक के कतहुं काज करय... आबय जाए... घुमय फिरय के आजादी अछि. किछ ठाम सुरक्षा कारणे प्रतिबंध रहैत अछि. मुदा ओ देश सं जुड़ल... सुरक्षा के मामला रहैत अछि. संप्रभूता सं जुड़ल मामला रहैत अछि. मुदा ई त देश के संघीय ढांचा के एकदम सं खिलाफ अछि. लोक सभ के आगां आबि कs एहन लोक के जोरदार ढंग सं विरोध करबाक चाही. नहि त कोनो ठिकान नहि हिनकर सभ के मन बढ़ैत जएतन्हि आओर कहिओ एकरा लागू सेहो करि दैत. नीक लोक के शांत रहला सं सेहो खराब लोक के मन बढ़य छनि आओर मनबढू बनि जाए छथि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
पूर्व केंद्रीय मंत्री फातमी चुनाव प्रक्रिया शुरू होएतहि आदर्श आचार संहिता उल्लंघन मामला मे फंसि गेलाह. वृहस्पति दिन तीन तारीख के पर्चा भरय जाएत काल भारी भीड़ जुटाबय लेल डांसर के बुलाएल गेल अछि.
आरजेडी के पिकअप वैन पर चारिटा डांसर अपन लटका-झटका
देखा रहल छलीह. पिकअप वैन पर आरजेडी के पोस्टर- बैनर लगाउल गेल छल.
सदर एसडीओ कारी प्रसाद जीक कहनाए छलन्हि जे बिना अनुमति ई सभ करय के लेल आदर्श चुनाव आचार संहिता उल्लंघन केर मामला दर्ज करि लेल गेल अछि.
फातमी के संग आरजेडी जिलाअध्यक्ष रामनरेश यादव के खिलाफ फ्लाइंग स्क्वाइड...उड़नदस्ता टीम के मजिस्ट्रेट नरेंद्र नाथ झा जीक बयान पर केस दर्ज कएल गेल. हुनकर बयान मे कहल गेल अछि जे कर्पूरी चौक पर डांसर के नचाओल गेल.


text:
बिहार मे भ्रष्टाचार आ अपराधक राज कायम अछि। भारत सरकारक रिपोर्ट बतओलनि जे देश मे सबसा बेसि अपराध आ रेप केर घटना बिहार मे होयत अछि। ई बात जन अधिकार पार्टी कें राष्ट्रीय अध्यक्ष पप्पू यादव प्रखंडक नवादा गाम मे जिला पार्षद मुक्तेश्वर प्रसाद सिंह मुकेश कें आवास पर प्रेस वार्ता मे कहलनि।
ओ कहलनि जे अहि सरकार मे दलितक सम्मान खतरा मे अछि। दलित नेता उदय नारायण चौधरी, दशरथ मांझी, श्याम रजक होयत आ रमई राम सभक महागठबंधन वा एनडीए मे अपमान भेल अछि। ओ कहलनि जे कांग्रेस विधानसभा चुनाव मे बड़का भाई केर भूमिका निभोता त’ ओ संगे लड़य लेल तैयार छथि। कहलनि जे यदि लोजपा नेता चिराग पासवान बिहार मे एनडीए कें मुख्यमंत्री होयत अछि त’ हुनका कोनो आपत्ति नै। ओ स्वयं कें बिहार मे सीएम कें चेहरा बतओलनि। कहलनि जे पूरा बिहार पप्पू यादव कें मुख्यमंत्री कें रूप मे देखै चाहैत अछि। कहलनि जे हुनका मुख्यमंत्री बनैत पूरा बिहार मे फैलल अपराध राज कें चाइर महीना मे समाप्त क’ अमन चैन कें राज कायम कयल जायत। ओ जिला मे पार्टी नेता मुक्तेश्वर मुकेश संगहि पूरी मजबूती सं काम करबाक बात कहलनि।


text:
हमर ईमेल:- hellomithilaa@gmail.com
नवका- पुरनका लेख सर्च करु...
शरद पवार: विफल कृषि मंत्री ?
देश के कृषि मंत्री छथि मराठा क्षत्रप शरद पवार. एकरे संग ओ दुनिया के सभसं पाय वाला क्रिकेट बोर्ड बीसीसीआई के अध्यक्ष सेहो छथिन्ह. कई बेर त लागए अ क्रिकेट मे एतेक बिजी भs जाए छथिन्ह कि अपन मंत्रालय पर ध्यान नहि द पाबय छथिन्ह. आब देखिओ हिनका कृषि मंत्री रहैत देश मे गेहूं के कमी भेल... दोसर देश सं गेहूं मंगाएल गेल. विदेश सं ललका... सड़ल गेहूं आएल... देश के करोड़ो रुपया एहि मे बर्बाद भेल. फेर दलहन के कमी भेल. दाम आसमान पर चढ़ि गेल. एहन भेल जे अरहर... राहर के दालि सय रुपया पर पहुंचि गेल. दिल्ली मे शीला दीक्षित सरकार के दालि बेचय पड़ि रहल छनि. आओर आब खबर आबि रहल अछि जे एहि बेर दिवाली मे चीनी के कमी सेहो पड़ि सकैत अछि. त दीपावली... छठ मे बिना चीनी के काज चलाबय के लेल तैयार रहुं.
आब अहां एकरा कि कहबय ? मुद्रास्फीति के दर दिन पर दिन नीचा जा रहल अछि मुदा बाजार मे ओकर कोनो असर दिखा नहि रहल अछि. ई कोन सिस्टम अछि जे मुद्रास्फीति के दर... महंगाई दर के नीचा रहला पर सेहो खाए-पिबय के सामान के दाम ऊपर भागल जा रहल अछि ? आब अहिं सभ बताउ जे कि पवार जी अपन काज नीक सं नहि संभारि रहल छथि कि ? कि ओ कृषि मंत्री के रूप मे विफल रहलाह ? कि बात छै जे हुनका कार्यकाल मे हर साल कोनो नहि कोनो चीज के दाम आसमान पर पहुंचि जाएत अछि आओर ओकर भरपाई करय लेल विदेश सं बेसि दाम पर ओ चीज मंगाएल जाएत अछि? कहिओ गेहूं ... त कहिओ दालि... त कहिओ चीनी. एना कहिआ तक चलत? आम लोक एहन महंगाई सं कहिआ धरि हुक-हुक करैत रहत ? एकर सभ के पाछा कि कारण अछि? अपन विचार जरूर लिखब.
सदस्यता लें टिप्पणियाँ भेजें (Atom)


text:
कलकत्ता. कलकतिया समकालीन साहित्य कें पोथी मे समेटबाक प्रयास तेज भ' गेल अछि. मैथिली साहित्य मे एहि महानगरक अवदान कें नकारल नहि जा सकैत अछि. सदति कलकतिया साहित्यकार लोकनि मैथिलीक श्रीवृद्धि मे तत्पर रहलाह अछि. वर्त्तमान मे सेहो एतय लगभग तीन दर्जन साहित्यकार साहित्य सृजन मे लागल छथि. एहि सभ कें धियान मे रखैत मैथिली समकालीन साहित्य कें पोथी मे समेटबा हेतु शनिदिन 31 अगस्त कें सांझ 5 बजे सं विचार गोष्ठी आयोजित भेल. गोष्ठी मे युवा साहित्यकार लोकनि अपन-अपन विचार राखल. गद्य-पद्य कें एकठाम एक पोथी मे समाहित कयल जायत जाहि मे कलकत्ता मे सृजनशील साहित्यकार लोकनिक प्रतिनिधि रचना रहत. मैथिली साहित्य मे कलकत्ता केर अवदान कें विश्वक सोझाँ मे रखबाक नीक प्रयास अछि ई. विचार भेल जे पोथी मे नवतुरिया सं ल' वयोवृद्ध साहित्यकार लोकनिक रचना रहत जे वर्तमानो मे सृजनशील छथि.
गोष्ठी कॉलेज स्क्वायर मे आयोजित भेल जाहि मे मिथिलेश कुमार झा, आमोद कुमार झा, अमर भारती, रूपेश त्योंथ, राजीव रंजन मिश्र, चन्दन कुमार झा, भास्कर झा आदि साहित्यकार लोकनि जुटल छलाह. समस्त विचारक बाद रचना संग्रहण शुरू क' देल गेल अछि आ एहि मादें दोसर बैसार पोथी कें प्रेस मे पठयबा सं पहिने होयत. जओं ई प्रयास सफल रहल त' कलकतिया मैथिली साहित्य मे नव अध्याय जुड़त.
संपूर्ण कार्यक्रम मे मायाबाबू केर चर्चा पसरल रहल. उपस्थित समस्त कलमजीवी लोकनि माया बाबूक प्रति श्रद्धा प्रकट कयलनि. ज्ञात हो जे शनिदिन भोरे पटना मे प्रसिद्ध मैथिली साहित्यकार मायानंद मिश्र केर निधन भ' गेलनि.
(Report: मिथिमीडिया ब्यूरो)
Tags: हालचाल